[Πανελλήνιες 2018] Αποτελέσματα βαθμολογιών | Page 8 | iSchool • Η μεγαλύτερη μαθητική και φοιτητική κοινότητα!\nΤο iSchool είναι η μεγαλύτερη μαθητική διαδικτυακή κοινότητα με 64,845 εγγεγραμμένα μέλη και 2,510,309 μηνύματα σε 80,342 θέματα. Αυτή τη στιγμή μαζί με εσάς απολαμβάνουν το iSchool άλλα 578 άτομα.\nΗμερομηνία έναρξης 29 Ιουνίου 2018\n29 Ιουνίου 2018, 19:43\nΠαιδιά εγώ είμαι λίγο γτφ με τους βαθμούς αλλά εντάξει\n9 φυσική (δε περιμένα κάτι καλύτερο μιας και η μέρα που το έγραψα ήταν η χειρότερη ...)\nΚαί 7 μαθηματικά πού δε ξέρω γιατί αν κάποιος έχει ασχοληθεί με τα θεματα των μαθηματικών πολύ αναλυτικά να μου στείλει μήνυμα γιατί υποψιάζομαι ότι κάτι έχει γίνει σε σχέση με τη βαθμολογηση των απαντήσεων μου\n29 Ιουνίου 2018, 19:48\nΧιμέλα μου, ξέρεις πόσο σε αγαπάω: και ξέρω και εγώ η ίδια πόσο ασχημο είναι να σου κάνουν προσωπική επιθεση για ότι πετυχες και να το κατακρίνουν, αλλά εδώ υπάρχει μια διαφορά .\nΕίμαι στο φόρουμ ενάμιση μήνα και βλέπω έναν Φώτη να μιλάει ασχημα, να επιτείθεται σε όλους προσβλητικά όταν δεν συμφωνούμε με την γνώμη του, να υποτιμάει παιδιά που είναι του 15 και όχι του 20. Αυτή η συμπεριφορά δεν πληγώνει και δεν υποτιμάει τα παιδιά; Δεν είναι κουραστικό να δείχνει τους βαθμούς του διαρκώς με περίσσειο πάθος κάνοντας να νιώθουν άσχημα ολα τα παιδιά ; Ο τροπος του ειναι σωστος προς εμας;\nΚαταλαβαίνω οτι συμπεριφερεται με ότι εχει μαθει και να εκδηλώνει ανάλογες συμπεριφορές κι εγώ το κανω αλλά αυτο δεν δικαιλογεί την συμπεριφορα του ομως του να προσβάλλει και να επιτειθεται διαρκώς. Βρισκω αν όχι σωστό λογικό να αντιδράμε έτσι γιατί πρεπει να καταλαβει εστω και ετσι πως κανένας δεν ειναι τελειος ουτε εχει το δικαίωμα να αυτοπροβαλλεται με τέτοιο τροπο.\nΞέρεις πόσο σε αγαπαω\nΗ Himela αυτή τη στιγμή δεν είναι συνδεδεμένη. Μας\tγράφει απο Αθήνα (Αττική). Έχει γράψει 15,433 μηνύματα.\nΔεν ξέρω, ο καθένας ας σκεφτεί τον εαυτό του, τί του προσφέρει το να χτυπάει κάποιον την ώρα που είναι πεσμένος κάτω, πώς ήταν εκείνος/η στην ηλικία του Φώτη και του κάθε Φώτη, και ας αναλογιστεί πώς μπορεί να γίνει καλύτερος ο άνθρωπος. Αν δεν μπορεί, τουλάχιστον ας απέχει.\n29 Ιουνίου 2018, 19:55\n18406 στο 3ο πεδίο και συγκεκριμένα:\nΠιστεύετε ότι έχω καμιά ελπίδα για Ιατρική (σε οποιαδήποτε πόλη);\nΚάθε απάντηση είναι χρήσιμη γιατί είμαι σε αναμμένα κάρβουνα πραγματικά...\nΓια εσάς που αρέσκεστε να τη λέτε στο Φώτη και στον κάθε Φώτη: Συνειδητοποιείτε οτι πίσω από τον υπολογιστή βρίσκεται ένας άνθρωπος, συνομίληκος με τους περισσότερους από σας, ο οποίος σύμφωνα με τα βιώματά του, τον τρόπο ανατροφής του και την προσωπικότητά του γράφει αυτά που γράφει εδώ τόσο καιρό και ο οποίος προφανώς βλέπει σήμερα τα όνειρά του αν όχι να γκρεμίζονται σίγουρα όμως να χάνουν έδαφος; Συνειδητοποιείτε οτι με τη συμπεριφορά σας αυτή, μόνο και μόνο για να γράψετε μια εξυπνάδα και να πάρετε like μπορεί να οδηγήσετε ένα παιδί σε απέραντη στεναχώρια ή και σε απευκταία χειρότερα; Οκ ο Φώτης είχε μεγάλες προσδοκίες και κατά καιρούς μάς σπάει λίγο τα νεύρα. Είναι τρόπος αυτός να τον χτυπάμε την ώρα που είναι κάτω; Σας κάνει αυτό καλύτερους ή χειρότερους ανθρώπους; Λυπάμαι πολύ με τη συμπεριφορά μερικών. Αν θέλετε να τον βοηθήσετε, μπορείτε να το κάνετε με αγάπη και σίγουρα με όμορφο τρόπο. Εσείς όμως θέλετε απλά να του την πείτε, σαδιστικά και με κακεντρέχεια.\nΣτον έξω κόσμο, μακριά από το ιδανικό κλουβί που νομίζει ότι βρίσκεται, κανείς δεν θα του χαϊδέψει τα αυτιά. Όσο πιο νωρίς το διαπιστώσει, τόσο το καλύτερο...για εκείνον προπαντός.\n29 Ιουνίου 2018, 20:02\nΧιμέλα ναι είναι άσχημο να στο χτυπάνε όταν είσαι ήδη πεσμένος, αλλά όταν ο Φώτης ανεβεί πάλι και ξαναπάρει τα πάνω του πάλι τα ίδια θα κάνει 100% !! Και όταν του τα πούμε αυτά θα επιτεθεί και δεν θα καταλάβει ότι η συμπεριφορά του προς όλους τους υπόλοιπους ήταν χειρότερη από την αντίδρασή μας ! Και το έκανε διαρκώς τον ενάμιση μήνα που είμαι όχι μόνο στα θέματα περί σχολείου αλλά γενικότερα. Όπως λέει και ο Vold όσο πιο γρήγορα το συνειδητοποιήσει ότι η υπερβολική αυτοπεποίθηση και ο υποβιβασμός των άλλων γυρνάει στον εαυτό του, τόσο το καλύτερο! Αλλά ρωτάω γιατί πρέπει να επιτίθεται διαρκώς προς όλα τα μέλη, αυτό δικαιολογείται ;\nΟ Mein Name ist Fotis. αυτή τη στιγμή είναι συνδεδεμένος. Είναι 20 ετών , Φοιτητής του τμήματος Οικονομικής & Περιφερειακής Ανάπτυξης Παντείου (Αθήνα) και μας γράφει απο Γερμανία (Ευρώπη). Έχει γράψει 7,514 μηνύματα.\n29 Ιουνίου 2018, 20:11\nΣε ευχαριστώ πολύ Himela!\nΟσο για τις επιθέσεις που λες μην φοβάσαι έχω μάθει πλέον δεν με φοβίζει και πολύ τι θα πει ο καθένας γιατί ξέρω ότι είμαι Αρίστος και θα παραμείνω.Του χρόνου θα πάρω πίσω ότι μου αξίζει θα γράψω πάνω από 17.000 μόρια.\n29 Ιουνίου 2018, 20:14\nΧιμέλα τον βλέπεις τι λέει και τι βγάζει ;;;; Ο άνθρωπος τελικά δεν αλλάζει ακόμα και το κεφάλι του να φάει\nΚαλή συνέχεια λοιπόν και συγχαρητήρια σε όλα τα παιδιά!\n29 Ιουνίου 2018, 20:16\nΔεν βλέπω που σε προσβάλει γιατί λέω ότι του χρόνου θα πάω καλύτερα;\n29 Ιουνίου 2018, 20:17\nVold και Σόφη. Πρώτον δε σας έχει βάλει κανείς υπεύθυνους να "τιθασευσετε - βάλετε μυαλό" σε κανέναν. Δεύτερον, το ότι ήταν επιθετικός ή και αν θα είναι στο μέλλον δε σας δίνει το δικαίωμα να γίνεστε εσείς επιθετικοί απέναντί του.\nΞαναλέω, ο καθένας ας κοιταχτει στον καθρέπτη γιατί είναι υπεύθυνος μόνο για τον εαυτό του.\nΑν έχετε πρόβλημα με τη συμπεριφορά κάποιου στο φόρουμ η ενδεδειγμένη αντίδραση είναι η αναφορά ή να τον βάλετε σε ignore list.\n29 Ιουνίου 2018, 20:22\nΦώτη μη δίνεις σημασία στους άλλου του χρόνου θα βγάλεις 19 χιλιάδες.\n29 Ιουνίου 2018, 20:25\nVold και Σόφη. Πρώτον δε σας έχει βάλει κανείς υπεύθυνους να "τιθασευσετε - βάλετε μυαλό" σε κανέναν. Δεύτερον, το ότι ήταν επιθετικός ή και αν θα είναι στο μέλλον δε σας δίνει το δικαίωμα να γίνεστε εσείς επιθετικοί απέναντί του. Ξαναλέω, ο καθένας ας κοιταχτει στον καθρέπτη γιατί είναι υπεύθυνος μόνο για τον εαυτό του. Αν έχετε πρόβλημα με τη συμπεριφορά κάποιου στο φόρουμ η ενδεδειγμένη αντίδραση είναι η αναφορά ή να τον βάλετε σε ignore list.\nΚαι φυσικά δεν μας έχει βάλει κανείς υπεύθυνους ούτε μας δίνει το δικαίωμα αλλά εγώ βλέπω έναν Φώτη να συνεχίζει απτόητος μία επιθετική συμπεριφορά χωρίς να σταματάει αλλά αυτό μάλλον για το Φώτη είναι οκ αν το κάνει. Απλά κάθε δράση προκαλεί και την ανάλογη αντίδραση. Ωραία τον βάζω Ingore list αν αυτό θα σταματήσει τον Φώτη και το κάθε Φώτη να προσβάλλει όλα τα μέλη εδώ. Χίλια συγγνώμη για την αντίδραση , απλά μερικές φορές όταν κάτι επαναλαμβάνεται φτάνει στα όρια τον άλλον!\nΤι να κάνουμε Σοφία έχει και αυτά η ζωή.Δυστυχος για εσένα δεν είμαι ένα άτομο που ακούει άβουλα ότι του λένε οι άλλοι.\nΛοιπόν στο θεμα μας τωρα πάμε του χρόνου δυνατά!\nΓεια σας μέλη του ischool! Είμαι νέο μέλος και απλώς θέλω να ευχηθώ σε όλα τα παιδιά που έδωσαν φέτος να περάσουν στην σχολή που επιθυμούν! Βλέπω μάλιστα εξαιρετικούς βαθμούς!!\n29 Ιουνίου 2018, 20:45\nΠαιδιά με όλη την ειλικρίνεια -γιατί έχω παρακολουθήσει τους διαξιφισμούς σας- το κλίμα αυτό είναι πολύ τεταμένο! Δεν νομίζω πως ωφελεί η συνέχιση των κατηγοριών!\n29 Ιουνίου 2018, 20:47\n29 Ιουνίου 2018, 20:50\nΤώρα θα πάω!!!\n29 Ιουνίου 2018, 20:53\nΕυχαριστώ πολύ! Είθε!!!!


Από το «κέντρο» στο μέτρο - Γιώργος Πανταγιάς\nΤα Νέα, 19/04/2021\nΣιγά-σιγά η Ελλάδα ετοιμάζεται να κάνει τα πρώτα προσεκτικά βήματα επανόδου στην ομαλή κοινωνική ζωή. Θα μετρήσει τις πληγές και θα σχεδιάσει το μέλλον, κοντινό και απώτερο. Όπως κάνει ή θα κάνει κάθε χώρα.\nΟι μεγάλες καταστροφές όπως είναι η πανδημία, επιδρούν στη διεθνή σκηνή, επιταχύνουν φαινόμενα που ήδη ήταν σε εξέλιξη, κάνουν εμφανέστερα τα αδύναμα και τα δυνατά σημεία μιας χώρας, και αφήνουν στις ίδιες τις κοινωνίες να καθορίσουν το εύρος και την ποιότητα των αλλαγών.\nΗ Ελλάδα θα βαδίσει σε ένα διεθνές περιβάλλον διαφορετικό και ευνοϊκότερο ως προς τρία τουλάχιστον γεγονότα. Το πρώτο είναι η πολιτική-ιδεολογική στροφή που πραγματοποιήθηκε στις ΗΠΑ. Ας αφήσουμε στα «εάν» της Ιστορίας το κατά πόσο ο Τραμπ θα έχανε αν δεν είχε διαχειριστεί τραγικά την επιδημία. Η επικράτηση του Μπάιντεν φαίνεται να σηματοδοτεί μια ουσιαστικότερη αλλαγή. Αφενός προβάλλει ένα νέο «παράδειγμα» οικονομικής πολιτικής, αφετέρου επανασυσπειρώνει τη Δύση εγκαταλείποντας τον αντιευρωπαϊσμό τού προκατόχου του. Και επειδή αυτά συμβαίνουν στις ΗΠΑ, αποκτούν αυτομάτως παγκόσμια εμβέλεια και επιρροή. Το δεύτερο γεγονός είναι το νέο κεφάλαιο που έχει ανοίξει στην Ευρωπαϊκή Ένωση με την μερική αμοιβαιοποίηση του χρέους και το Ταμείο Ανάκαμψης. Παρά ότι προχωρά με τον γνωστό σπασμωδικό, επισφαλή και συγκρουσιακό τρόπο, συνιστά ασφαλώς ποιοτική στροφή στα ευρωπαϊκά δεδομένα. Το τρίτο γεγονός είναι η υποχώρηση του λαϊκιστικού κύματος σε διάφορες χώρες με κορύφωση και πάλι την ήττα Τραμπ. Η παγκόσμια οικονομική κρίση του 2008 μπορεί να μην γέννησε, ασφαλώς όμως επιτάχυνε την άνοδο του λαϊκισμού, ο οποίος ωστόσο όταν βρέθηκε στην εξουσία απομυθοποιήθηκε. Η τωρινή υποχώρηση δεν είναι τελεσίδικη, πολλές από τις οι αιτίες που τον τροφοδότησαν παραμένουν, και οι ιδιαίτερες συνθήκες κάποιας χώρας μπορούν να τον ξαναφέρουν μπροστά. Αρκεί να σκεφτούμε τις επόμενες προεδρικές εκλογές στη Γαλλία και την πιθανότητα αριστεροί ψηφοφόροι να πριμοδοτήσουν τη Λεπέν, επιβεβαιώνοντας ότι ένα μέρος της Αριστεράς συνιστά πλέον οπισθοδρομική δύναμη. Σε κάθε περίπτωση, η κρίση του κορωνοϊού το 2020 φαίνεται, ώς τώρα τουλάχιστον, να ενθαρρύνει την αντίθετη κίνηση, την αναζήτηση μιας ισορροπημένης και αποτελεσματικής πολιτικής διακυβέρνησης.\nΜέσα σε αυτό το πλαίσιο, η Ελλάδα θα αναζητήσει τον προσανατολισμό της, έχοντας καταγράψει τα συν και τα πλην της. Για όποιον διαθέτει μια στοιχειώδη αντικειμενικότητα, είναι σαφές ότι σε αντίθεση με τη δεκαετία της οικονομικής κρίσης και των μνημονίων όπου η χώρα στιγματίστηκε ως αρνητικό παράδειγμα, τώρα βγαίνει από την υγειονομική κρίση με καλές επιδόσεις και μεγαλύτερο διεθνές κύρος. Με αυτά τα εφόδια θα πρέπει να αξιοποιήσει τις ευκαιρίες που δίνει το διεθνές πλαίσιο. Από τη μια, το τεράστιο πακέτο πόρων του Ταμείου Ανάκαμψης που μπορεί να αλλάξει το παραγωγικό μοντέλο της χώρας αν δεν βραχυκυκλωθεί στις γνωστές πολιτικές, γραφειοκρατικές και συντεχνιακές παθογένειες. Από την άλλη, τη γεωπολιτική σταθερότητα εάν και εφόσον η επανασυσπείρωση της Δύσης βοηθήσει να αποσυμπιεστεί η ένταση στην ανατολική Μεσόγειο και στις ελληνοτουρκικές σχέσεις.\nΟύτε οι στόχοι, ούτε η εποχή αντιστοιχεί στις περιόδους που αρκεί η τρέχουσα πολιτική και η διαχειριστική ικανότητα. Όσο απαραίτητα και αν είναι, δεν αρκούν «δράσεις» ή «δέσμες μέτρων», άλλωστε αυτά φαίνονται καλά σχεδιασμένα. Χρειάζεται να ενταχθούν σε μια ευρύτερη Πολιτική που θα στηρίζεται σε μια πειστική ερμηνεία των ριζικών αλλαγών τις οποίες βιώνουν σήμερα οι απλοί πολίτες, που θα παραπέμπει σε ένα γενικό έστω όραμα μιας “δίκαιης κοινωνίας” στο οποίο να αναγνωρίζονται ιδίως οι νεότεροι και οι πιο αδύναμοι. Αυτό που διακυβεύεται είναι η συντεταγμένη μετάβαση της ελληνικής κοινωνίας στη νέα εποχή, και η θέση που θα καταλάβει η Ελλάδα στην νέα ιεραρχία των κρατών. Είναι ένας εθνικός στόχος υπαρξιακής σημασίας, που παίρνει τη σειρά του ακολουθώντας τους προηγούμενους της σύγχρονης ιστορίας μας: της εθνικής ολοκλήρωσης, της Αντίστασης, του εκδημοκρατισμού, του εκσυγχρονισμού εντός της Ευρώπης. Σε τέτοιες κρίσιμες συγκυρίες, η πολιτική ακόμα και αν φαινομενικά συνεχίζεται στα δεδομένα καλούπια, στην ουσία αναβιβάζεται σε ένα στοίχημα για την ιδεολογική ηγεμονία. Όχι του ενός ή του άλλου κόμματος, αλλά του πνεύματος και των αξιών που θα επικρατήσουν στην κοινωνία. Από αυτό εξαρτάται αν η χώρα θα βρει την αναγκαία ενέργεια να σταθεί στη νέα εποχή χωρίς να παγιδευτεί για χρόνια στις χαμηλές θέσεις της διεθνούς ιεραρχίας.\nΔυστυχώς, η τρέχουσα κομματική αντιπαράθεση συσκοτίζει πλήρως το μέγεθος της πρόκλησης καθώς κινείται συνήθως στο επίπεδο της χυδαιότητας των λεγόμενων «κοινωνικών δικτύων». Κύρια αιτία είναι ασφαλώς η δηλητηριώδης κληρονομιά της εχθροπάθειας, του διχασμού και του λαϊκισμού, και μαζί η αναπαραγωγή αυτού του κλίματος από την αξιωματική αντιπολίτευση, η φυσιογνωμική κρίση της οποίας λαμβάνει μόνιμα χαρακτηριστικά. Μέσα σε αυτό το σκηνικό, ο κομματικός ανταγωνισμός στο άμεσο τουλάχιστον μέλλον θα είναι καταδικασμένος να κινείται πολωτικά, όπως και αντιλαμβάνεται κανείς την τομή: είτε ΣΥΡΙΖΑ – Αντισύριζα, είτε Δεξιά – Αντιδεξιά, είτε πρόοδος – λαϊκισμός. Την ίδια στιγμή, όλοι (ΝΔ, ΣΥΡΙΖΑ, ΚΙΝΑΛ) διεκδικούν το «κέντρο». Ένα όμως κέντρο κενό, πεδίο του κανένα, επίδικο τρόπαιο προς κατάκτηση γιατί εξακολουθεί «να βγάζει κυβέρνηση», χώρος που ετεροκαθορίζεται από τον κομματικό ανταγωνισμό παρά από το περιεχόμενό του.\nΊσως όμως αυτό να είναι το στοίχημα της ιδεολογικής ηγεμονίας για την τύχη της Ελλάδας στη νέα εποχή. Η δημοκρατική κοινωνική ραχοκοκαλιά που είχε διαμορφωθεί στη μεταπολιτευτική περίοδο ράγισε στη διάρκεια της χρεοκοπίας υπό το βάρος της οικονομικής κρίσης και του πολιτικού εκτραχηλισμού. Το ζητούμενο είναι να συγκροτηθεί πάλι μια κοινωνική – ιδεολογική πλειοψηφία, ένα «ζωτικό κέντρο» που ασχέτως τι ψηφίζει, θα αναγνωρίζεται στα βασικά: δημοκρατία, απόρριψη της βίας, ορθολογισμός, ρεαλισμός, Ευρώπη, εθνική ανασυγκρότηση, πρόοδος, κοινωνικό κράτος. Πολύ συχνά το «κέντρο» προκύπτει, δεν αυτο-ορίζεται. Οριοθετείται από τις όχθες που τού ορίζουν τα δύο «άκρα», αριστερά του και δεξιά του. Σήμερα, οι δύο όχθες έχουν ρευστοποιηθεί. Επομένως, η ανασύσταση μιας τέτοιας κοινωνικής πλειοψηφίας είναι μια διαδικασία θετικού προσδιορισμού. Ουσιαστικά, μια ενεργή διαδικασία μετασχηματισμού της πολιτικής κουλτούρας. Εν μέρει για να αποκαταστήσει το δημοκρατικό «μεταπολιτευτικό κεκτημένο» που κακοποιήθηκε και οπισθοδρόμησε στη δεκαετία της λαϊκιστικής «αγανάκτησης». Κυρίως όμως για να μπορέσει να συλλάβει το πνεύμα της επερχόμενης νέας εποχής. Μια εποχής που απαιτεί δυναμικές συνθέσεις αντιθέτων: ανάπτυξη – οικολογία, δικαιώματα– υποχρεώσεις, ατομικότητα – κοινωνικός δεσμός, εθνικό – υπερεθνικό, δημόσιο – ιδιωτικό. Συνθέσεις όχι σε άχρωμους μέσους όρους, αλλά στρατηγικού και προγραμματικού χαρακτήρα.\nΑν θέλαμε να βρούμε δύο λέξεις που να συνοψίσουν αυτή την πολιτική κουλτούρα θα διαλέγαμε ασφαλώς το μέτρο και το όριο. Δύο έννοιες-αξίες συνυφασμένες καθώς το μέτρο αναζητά τη δυναμική εξισορρόπηση των αντιθέτων και το όριο θυμίζει ότι οι αντοχές πριν από όλα του Πλανήτη, είναι περιορισμένες.\nΚάτι τέτοιο αναζητούν όλες οι σύγχρονες δημοκρατίες, η ελληνική εκδοχή έχει όμως μια ιδιομορφία. Η κουλτούρα του μέτρου και των ορίων καλείται να τιθασεύσει πριν από όλα τον ίδιο τον κομματικό ανταγωνισμό και τα φαινόμενα πολιτικού εκβαρβαρισμού που πληθύναν τα τελευταία χρόνια.\nΚυριάκο, καλά ξεμπερδέματα←\nΟ αστερισμός των Πρασίνων στη Γερμανία→


ΙΟΣ ΔΥΤΙΚΟΥ ΝΕΙΛΟΥ: Mετάδοση | LifeSubjects.gr\nΤελευταία ενημέρωση: Πέμ, 04/10/2018 - 09:01\nΟ << ιός του Δυτικού Νείλου >> είναι μια ασθένεια που μεταδίδεται από τα κουνούπια. Η κατάσταση κυμαίνεται από ήπια έως σοβαρή.\nΑιτίες διασποράς για τον Ιό του Δυτικού Νείλου\nΟι ερευνητές πιστεύουν ότι ο ιός του Δυτικού Νείλου διαδίδεται όταν ένα κουνούπι δαγκώνει ένα μολυσμένο πουλί και στη συνέχεια δαγκώνει ένα άτομο.\nΤα κουνούπια φέρουν τις υψηλότερες ποσότητες του ιού στις αρχές του φθινοπώρου, και για αυτό περισσότεροι άνθρωποι παίρνουν την ασθένεια στα τέλη Αυγούστου έως τις αρχές Σεπτεμβρίου. Καθώς ο καιρός γίνεται πιο κρύος και τα κουνούπια πεθαίνουν, υπάρχουν λιγότερες περιπτώσεις της νόσου.\nΑν και πολλοί άνθρωποι δαγκώνονται από τα κουνούπια που μεταφέρουν τον ιό του Δυτικού Νείλου, οι περισσότεροι δεν γνωρίζουν κάν ότι έχουν μολυνθεί.\nΟι παράγοντες κινδύνου για την ανάπτυξη μιας πιο σοβαρής μορφής του ιού του Δυτικού Νείλου περιλαμβάνουν:\nΣυνθήκες που αποδυναμώνουν το ανοσοποιητικό σύστημα, όπως το HIV / AIDS, οι μεταμοσχεύσεις οργάνων και η πρόσφατη χημειοθεραπεία\nΜεγάλη ή πολύ νεαρή ηλικία\nΟ ιός του Δυτικού Νείλου μπορεί επίσης να εξαπλωθεί μέσω μεταγγίσεων αίματος και μεταμοσχεύσεων οργάνων. Είναι πιθανό μια μολυσμένη μητέρα να διαχέει τον ιό στο παιδί της μέσω του μητρικού γάλακτος.\nΟ ιός του Δυτικού Νείλου μεταδίδεται με τους παρακάτω τρόπους\nΟ ιός του Δυτικού Νείλου συνηθέστερα μεταδίδεται στους ανθρώπους από το δάγκωμα ενός μολυσμένου κουνουπιού. Τα κουνούπια μολύνονται όταν τρώνε μολυσμένα πτηνά. Τα μολυσμένα κουνούπια εξαπλώνουν στη συνέχεια τον ιό του Δυτικού Νείλου σε ανθρώπους και άλλα ζώα δαγκώνοντάς τα.\nΣε πολύ μικρό αριθμό περιπτώσεων, ο ιός του Δυτικού Νείλου έχει εξαπλωθεί μέσω:\nΕκθεσης σε εργαστηριακό περιβάλλον\nΜετάγγισης αίματος και δωρεά οργάνων\nΑπό την μητέρα στο μωρό, κατά τη διάρκεια της εγκυμοσύνης, της γέννας, ή του θηλασμού\nΟ ιός του Δυτικού Νείλου ΔΕΝ μεταδίδεται\nΜέσω του βήχα, του φτέρνισμα ή της επαφής\nΑγγίγοντας ζωντανά ζώα\nΑπό το χειρισμό ζωντανών ή νεκρών μολυσμένων πτηνών. Αποφύγετε την επαφή με τα χέρια όταν χειρίζεστε οποιοδήποτε νεκρό ζώο. Εάν απορρίπτετε ένα νεκρό πουλί, χρησιμοποιήστε γάντια ή διπλές πλαστικές σακούλες για να το τοποθετήσετε σε ένα δοχείο απορριμμάτων.\nΜε την κατανάλωση μολυσμένων πτηνών ή ζώων. Να ακολουθείτε πάντα τις οδηγίες για το πλήρες μαγείρεμα του κρέατος είτε από πτηνά είτε από θηλαστικά.


Η πάλη των γιγάντων και το φόβητρο που ξυπνά από τον λήθαργο\nΜε τόσες επιλογές streaming που θα είναι πολύ σύντομα διαθέσιμες, ή θα αναγκαστείς να επιλέξεις όσες σηκώνει η τσέπη σου ή θα φτιάξεις ένα πακέτο που θα αντικατοπτρίζει πολλές δεκάδες ευρώ τον μήνα.\nΌλοι οι αμερικανικοί κολοσσοί ψυχαγωγίας τα δίνουν πια όλα στις ηλεκτρονικές πλατφόρμες, καθώς το πράγμα δοκιμάστηκε κατά την προηγούμενη δεκαετία και έδειξε πως το πείραμα ήταν τουλάχιστον επιτυχημένο.\nΗ μάχη μαινόταν μεταξύ Netflix και Hulu (ιδιοκτησίας Disney) και στην κόντρα μπήκε σφήνα κάποια στιγμή και το HBO. Με την έλευση όμως των Disney+ και Apple TV+, αλλά και του πραγματικού φόβητρου όλων, την πλατφόρμα που θα κατεβάσει η WarnerMedia, οι καουμπόικες μέρες του streaming πήραν μόλις φωτιά.\nΚάτι που ήξερε φυσικά το Netflix, γι’ αυτό και πέρασε τα τελευταία χρόνια ξοδεύοντας δισεκατομμύρια σε δικό του περιεχόμενο, μπας και καταφέρει να ανταγωνιστεί τις τεράστιες συλλογές των μεγάλων χολιγουντιανών στούντιο.\nΓι’ αυτό και η Disney εξαγόρασε τα μερίδια όλων όσοι είχαν συμμετοχή στο Hulu και κατεβάζει στο νέο της κανάλι ό,τι έφτιαξε και δεν έφτιαξε ποτέ. Γι’ αυτό η WarnerMedia προγραμματίζει νέο κανάλι HBO, όπου θα φιλοξενεί το τεραστίων διαστάσεων περιεχόμενο του ομίλου. Και γι’ αυτό Apple και Amazon προσφέρουν τέλος γη και ύδωρ σε δημιουργούς για αποκλειστικές συμφωνίες περιεχομένου με τις streaming υπηρεσίες τους.\nΜια νέα εποχή τηλεόρασης ξημερώνει και μένει τώρα να δούμε πώς θα ανταποκριθεί ο καταναλωτής σε όλα αυτά. Αν θα πληρώνει συνδρομές σε 5-6 δίκτυα δηλαδή ή αν αντιθέτως θα επιλέξει ένα και μόνο ένα. Κι αν ναι, ποιο θα είναι αυτό;\nΚι ενώ όλα τα βλέμματα μαγνητίζουν τα νέα κανάλια της Disney και της Apple, ο γίγαντας που ξύπνησε μόλις είναι άλλος. Ένας γίγαντας που γεννήθηκε τον περασμένο Φεβρουάριο με την εξαγορά της Time Warner από την AT&T, κάτι που δημιούργησε τον κολοσσό WarnerMedia που αντλεί περιεχόμενο από τη Warner Bros., την Turner Classic Movies, τα καλωδιακά κανάλια HBO και Cinemax, αλλά και τα τηλεοπτικά προϊόντα της Turner Broadcasting (TBS, TNT, CNN, TruTV κ.ά.).\nΤο Disney+ κατεβαίνει επίσης με μια στρατιά συνεργαζόμενων στούντιο, μεταξύ των οποίων η Pixar, η Marvel και το σύμπαν του Star Wars. Αλλά και όλες τις ταινίες της Fox, που φρόντισε να εξαγοράσει εγκαίρως η Disney, για να φτιάξει ένα ακαταμάχητο πακέτο οικιακής διασκέδασης που θα περιλαμβάνει επίσης και τα δίκτυα Hulu και ESPN+!\nNetflix, Amazon και Apple που δεν έχουν τέτοιες βοήθειες, γι’ αυτό και συνεχίζουν να δαπανούν αδιανόητα ποσά κάθε χρόνο για το δικό τους περιεχόμενο. Ο φετινός χειμώνας αναμένεται καυτός…\nThe Irregulars: Η νέα σειρά του Netflix φέρνει το υπερφυσικό στον κόσμο του Sherlock Holmes


Homa Educandus: Παραμύθι (FF.C διασκευή) live\nΑν εμάς μας πήρε χρόνια να καταλάβουμε πως μας παραμυθιάζανε, η νέα γενιά, τα νέα παιδιά, τα παιδιά μας... ακούστε τι ακούν. Ακούστε τι έχουν ακούσει για μας. Ακούστε και τι ζητάν: Κάτι αληθινό να το πιστέψουν! Το έχουμε;\nΚι εσείς, κύριοι πολιτικοί, που διεκδικείτε την πρώτη τους ψήφο, έχετε κάτι αληθινό να προσφέρετε σ' αυτά τα παιδιά; Έμεινε τίποτε αληθινό; Και για εκείνα και για μας;\nΚι αν δεν έμεινε... που το ξέρετε και το ξέρουμε πως δεν έμεινε τίποτε... είστε τουλάχιστον σε θέση να εμπνεύσετε την αναζήτηση αυτού του αληθινού που χάσαμε και τόσο μας λείπει;\nΠέστε μου, πόση αλήθεια μπορείτε να αντέξετε; Κι αν δεν ξέρετε, πάρτε τους δρόμους και τις ρούγες και ακούστε τους αληθινούς ανθρώπους να σας μιλούν. Και σταματήστε να μας πουλάτε παραμύθια με θα και θα και θα από τα τελεβίζια. Μπορείτε;\nΝα σταματήσετε να μιλάτε και επιτέλους να ακούσετε. Να ακούσετε αυτόν τον κόσμο που θέλετε να πιστεύετε ότι εκπροσωπείτε.\nΚι εσύ κόσμε. Που κανένας δε σε ακούει. Ύψωσε επιτέλους τη φωνή σου. Ύψωσε τη μόνη φωνή που σου έμεινε. Την ψήφο σου. Και ανάγκασέ τους μια φορά να σε ακούσουν, θέλουνε δε θέλουνε. Μπορείς. Και μπορούμε. Όλοι μαζί μπορούμε. Αυτή είναι η αλήθεια. Κι αυτή την αλήθεια ας μην την ξεχνάμε. Ας μην την πετάμε. Κι ας μην περιμένουμε να μας την προσφέρουν.\nΑυτό τουλάχιστον έχει να πει η δική μου γενιά στα νέα παιδιά που διαμαρτύρονται για τα παραμύθια που τους είπαμε. Τα δικαιώματα δε χαρίζονται. Καταχτιούνται. Και η αλήθεια δε φυτρώνει μόνη της μπροστά μας. Θέλει κότσια και άλλα κότσια να την ψάξεις, να τη μάθεις και να τη φέρεις στον κόσμο.\nΕσείς είστε η αλήθεια. Μέσα σας είναι η αλήθεια. Γύρω σας και παντού. Μην την περιμένετε. Ξεκινήστε εσείς για να τη συναντήσετε. Όσο δύσκολο και αν είναι αυτό. Όσο και αν πονάει.\nΝαι, έχετε δίκιο. Αυτό ακριβώς ξεχάσαμε να σας μάθουμε. Πως πρέπει να κλάψεις πολύ μέχρι να κάνεις τον κόσμο να γελάσει. Ξεχάσαμε πως μόνο ο πόνος είναι δάσκαλος. Κι εσείς είστε τώρα πολύ μεγάλοι για να μάθετε να πονάτε...\nΣτερνή μου γνώση. Και άγνοια φρικτή που μεγάλωσες μια γενιά στα πούπουλα. Ιδού τώρα το αποτέλεσμα...\nστις 9/06/2007 04:10:00 μ.μ.


Σφαιρόπουλος: «Κοιτάμε μπροστά» – pes.gr\nHome / Αθλητισμός / Μπάσκετ / Α1 Ανδρών / Σφαιρόπουλος: «Κοιτάμε μπροστά»\nΣφαιρόπουλος: «Κοιτάμε μπροστά»\nPosted by: m bonsu in Α1 Ανδρών, Μπάσκετ, Ολυμπιακός, Προτεινόμενα 11 Οκτωβρίου 2015\t0 22 Views\nΟ Ολυμπιακός είναι αναγκασμένος να ξεχάσει τον αποκλεισμό στο Κύπελλο και να επικεντρωθεί στη δύσκολη συνέχεια σε Ελλάδα και Ευρώπη, όπως είπε ο Γιάννης Σφαιρόπουλος μετά τη νίκη επί του Κολοσσού.\nΕυχαριστημένος από την προσπάθεια και την ομαδικότητα που έδειξε ο Ολυμπιακός στη νίκη επί του Κολοσσού Ρόδου ήταν ο Γιάννης Σφαιρόπουλος. Στη συνέχεια, ο κόουτς των πρωταθλητών Ελλάδας τόνισε πως η ομάδα του είναι αναγκασμένη να κοιτάξει μπροστά μετά τον αποκλεισμό στο Κύπελλο, ενώ άφησε ανοικτό το ενδεχόμενο να αγωνιστεί ο Οθέλο Χάντερ στο ντέρμπι με τον Παναθηναϊκό, καθώς πηγαίνει ολοένα και καλύτερα.\n«Η προσπάθεια ήταν αρκετά καλή σήμερα. Οι παίκτες έδειξαν μεγάλη διάθεση και στα αμυντικά τους καθήκοντα, αλλά και στην επίθεση ήταν ομαδικοί. Αυτό κρατάμε. Την προσπάθεια και την ομαδικότητα σε σχέση με το προηγούμενο παιχνίδι. Είναι μία μεγάλη χρονιά, που ξεκίνησε τώρα στο Πρωτάθλημα κα την Πέμπτη στην Ευρωλίγκα. Τώρα, θέλουμε να αφοσιωθούμε στο παιχνίδι με την Τσεντεβίτα. Σήμερα, μπήκαμε πολύ συγκεντρωμένοι και παίξαμε κοντά στα στάνταρ μας. Ήταν φυσιολογικό να πέσει ο ρυθμός στο δεύτερο ημίχρονο στην επίθεση, αλλά η άμυνάς μας ήταν σταθερή. Κοιτάμε μπροστά, χάθηκε ένας τίτλος, αλλά το πρωτάθλημα τώρα ξεκίνησε. Έχουμε νέους παίκτες που πρέπει να μπουν στη φιλοσοφία της ομάδας. Πρέπει να παίρνουμε τις νίκες γιατί έτσι πρέπει να κάνεις όταν είσαι στον Ολυμπιακό. Είναι όλοι καλοί παίκτες που τους πιστεύουμε και όλοι εν ευθέτω χρόνο θα αποδώσουν αυτά που μπορούν και αυτά που πρέπει. Όμως, όταν έρχεσαι σε καινούρια ομάδα, με καινούριο προπονητή χρειάζεσαι λίγο χρόνο. Είναι σημαντικό να βελτιωνόμαστε από παιχνίδι σε παιχνίδι και να εφαρμόζουμε αυτά που κάνουμε στην προπόνηση».\nΓια τον Πατ Γιανγκ: «Ο Γιανγκ είναι πολύ καλός παίκτης. Πρέπει να μάθει τον τρόπο παιχνιδιού μας γιατί είναι ένας νεαρός παίκτης που παίζει μόλις για δεύτερη χρονιά έξω από το κολέγιο. Χρειάζεται λίγο παραπάνω χρόνο. Το ξέραμε αυτό όταν τον αποκτήσαμε, αλλά πιστεύουμε στις δυνατότητές του. Πρέπει να μάθει πως παίζεται το παιχνίδι στην Ευρώπη και πιστεύουμε ότι θα το κάνει γιατί είναι νεαρός και έχει διάθεση».\nΓια την πορεία αποθεραπείας του Οθέλο Χάντερ: «Ο Χάντερ τα πηγαίνει καλύτερα. Τώρα κάνει ατομικό με μπάλα αλλά είναι πίσω στην φυσική κατάσταση. Σίγουρα δεν θα είναι μαζί μας με την Τσεντεβίτα και από ‘κει και πέρα βλέπουμε».\nΟ Βαγγέλης Μάντζαρης, από τη μεριά του, είπε: «Καλή χρονιά με υγεία πάνω απ’ όλα. Σίγουρα, υπάρχει απογοήτευση για το Κύπελλο, γιατί ήταν ένα ματς και δεν μπορούμε να ρεφάρουμε την ήττα. Έτσι, όμως, είναι ο αθλητισμός και γι’ αυτό πρέπει να βελτιωθούμε. Σήμερα, δείξαμε διάθεση, αλλά πρέπει να βελτιωθούμε κι άλλο και να γινόμαστε καλύτεροι από παιχνίδι σε παιχνίδι. Τελείωσε αυτό το ματς και κοιτάμε αυτό με την Τσεντεβίτα, όπου θέλουμε να ξεκινήσουμε με καλό μπάσκετ και νίκη στη φετινή Ευρωλίγκα».\nΚοιτάμε μπροστά Σφαιρόπουλος\t2015-10-11\nTagged with: Κοιτάμε μπροστά Σφαιρόπουλος\nPrevious: Handelsblatt: Η ελάφρυνση του ελληνικού χρέους συζητείται στο περιθώριο της συνόδου του ΔΝΤ\nNext: Έντεκα νεκροί σε ναυάγιο πλοιαρίου που μετέφερε πρόσφυγες στην Ευρώπη


Το ρωσικό μαχητικό Su-57 «πετά μόνο του» με τον πιλότο να «εστιάζει στη μάχη», λένε οι δημιουργοί του\nΑρχική σελίδαTechscienceΤο ρωσικό μαχητικό Su-57 «πετά μόνο του» με τον πιλότο να «εστιάζει στη μάχη», λένε οι δημιουργοί του\nΤο ρωσικό μαχητικό πολλαπλών ρόλων Su-57 διαθέτει κόκπιτ με «μέγιστο βαθμό αυτοματοποιημένων διαδικασιών», υποστηρίζει η United Aircraft Corporation (υπάγεται στη Rostec) στο εταιρικό περιοδικό New Horizons.\nΌπως αναφέρει το ρωσικό πρακτορείο TASS, στο εν λόγω δημοσίευμα υποστηρίζεται πως το Su-57 έχει τον μέγιστο βαθμό αυτοματοποίησης ως προς τις διαδικασίες πιλοταρίσματος και μάχης, κάτι που βοήθησε στην ανάπτυξη ενός μονοθέσιου μαχητικού πολλαπλών ρόλων.\nΟ Νικίτα Ντοροφέγεφ, επικεφαλής του τμήματος κόκπιτ του Sukhoi Design Bureau (υπάγεται στη UAC) είπε στο New Horizons ότι, μεταξύ άλλων, η αυτοματοποίηση και η «σύντηξη» πληροφοριών αποτελούν βασικά απαιτούμενα για το κόκπιτ ενός σύγχρονου μαχητική. Ο Ντοροφέγεφ είπε ότι «θεωρητικά, ο πιλότος μπορεί να μη χρειαστεί να ασχοληθεί με πιλοτάρισμα μετά την απογείωση και μέχρι να κάνει προσέγγιση για προσγείωση, και μπορεί αντ' αυτού να εστιάζει στην αναζήτηση στόχων και στην επίθεση εναντίον τους. Επιπρόσθετα, αυτή η διαδικασία είναι επίσης επαρκώς αυτοματοποιημένη».\nΣύμφωνα με το περιοδικό, το μαχητικό διαθέτει εξοπλισμό που μπορεί να παρέχει στον πιλότο μεγάλο όγκο πληροφορίας για την τακτική κατάσταση και τη λειτουργία των συστημάτων του αεροσκάφους. Επίσης, διαθέτει τεχνολογία υποστήριξης που τον βοηθά να ολοκληρώνει τις αποστολές που του έχουν ανατεθεί- πάντα σύμφωνα με το New Horizons.\nΤο Su-57 προωθείται από τη Ρωσία ως ένα μαχητικών ρόλων πέμπτης γενεάς, ικανό για επιχειρήσεις εναντίον στόχων αέρος, εδάφους και θαλάσσης. Υποστηρίζεται πως διαθέτει επίσης stealth τεχνολογία, είναι ικανό για υπερηχητική cruising ταχύτητα και έχει τον πλέον προηγμένο ραδιο-ηλεκτρονικό εξοπλισμό, που περιλαμβάνει ένα ισχυρό υπολογιστή- «συγκυβερνήτη». Πέταξε για πρώτη φορά τον Ιανουάριο του 2010 και έχει αναφερθεί πως δοκιμάστηκε υπό συνθήκες πολεμικών επιχειρήσεων στη Συρία. Τέθηκε σε υπηρεσία επίσημα με τις ρωσικές ένοπλες δυνάμεις το 2020 και, όπως υποστηρίζεται, ο εξοπλισμός του προορίζεται να περιλαμβάνει και πολυηχητικά (hypersonic) όπλα.


Άλλοι τον αποφεύγουν, άλλοι τον λατρεύουν. Η σχέση μας με τον ήλιο είναι μια σχέση λεπτή, ιδιαίτερη, η οποία έχει μεταβληθεί ραγδαία τα τελευταία 100 χρόνια. Στις αρχές του 20ου αιώνα οι βρετανοί τον αντιμετώπιζαν με τρόμο, ιδιαίτερα στις πολύ θερμές αποικίες της Βρετανίας. Και αυτό γιατί πίστευαν ότι τα θερμά και υγρά κλίματα ήταν υπεύθυνα για μια νόσο που ονομαζόταν τροπική νευροπάθεια (η οποία μπορούσε να αποβεί μοιραία) και έπληττε κυρίως τους ανοιχτόχρωμους βρετανούς. Την εποχή εκείνη μάλιστα αναπτύχθηκε ολόκληρη βιομηχανία γύρω από τους κινδύνους του ήλιου και της τροπικής νευροπάθειας προκειμένου να προστατευθούν «εκείνοι που ταξίδευαν για να φέρουν τον πολιτισμό στις αποικίες».Για τους στρατιωτικούς το ελαφρύ στρογγυλό κράνος, τους προστάτευε κυρίως από τις ακτίνες του ήλιου και όχι από τους κινδύνους της μάχης.\nΣτην Αγγλία η έννοια του μαυρίσματος από τον ήλιο, στην υψηλή κοινωνία τουλάχιστον, δεν ήταν της μόδας. Κάθε άλλο, μάλιστα. Υπήρχαν προϊόντα που αφαιρούσαν το, κατά λάθος, μαύρισμα που μπορεί να αποκτούσαν οι γυναίκες.\nΤο μαυρισμένο κορμί ήταν χαρακτηριστικό εργάτη, που βρισκόταν πολλές ώρες έξω, εκτελώντας χειρονακτική εργασία, εκτεθειμένος στον ήλιο.\nΤην ίδια εποχή αναπτύχθηκε μια ολόκληρη σχολή που υποστήριζε ότι οι ακτίνες του ήλιο είναι χρήσιμες καθώς σκοτώνουν βακτήρια. Δερματικές ασθένειες αντιμετωπίζονταν με ηλιοθεραπεία. Όταν ξεκίνησαν οι αμφιβολίες για τις θεραπευτικές ιδιότητες του ήλιου, δημιουργήθηκαν εναλλακτικές, η ακτινοθεραπεία.\nΤο δερματικό φυματίωμα αντιμετωπίζονταν με υπεριώδεις ακτίνες που εφευρέθηκαν στα τέλη του 1800 από τον Νίλς Ράιμπεργκ Φίνσεν.\nΟ ήλιος μπαίνει στους εσωτερικούς χώρους\nΟλόκληρη βιομηχανία αναπτύχθηκε γύρω από την ακτινοθεραπεία. Φορητές συσκευές για οικιακή χρήση διαφημίζονταν συνεχώς.\n«Βάλε το καλοκαίρι μέσα στον χειμώνα» υποστήριζαν οι κατασκευάστριες εταιρείες τότε.\nΚαι έτσι άλλαξε και η μόδα. Η τάση ήθελε τα δέρματα ολοένα και πιο σκούρα.\nΘεραπεία στις Άλπεις\nΌταν ο Αύγουστος Ρόλιερ υποστήριζε ότι ο ήλιος μπορεί να θεραπεύσει την φυματίωση, δημιούργησε και το σανατόριο στο Λέισιν της Ελβετίας, μεταξύ πολλών άλλων στα υψώματα των Άλπεων.\nΚάθε δωμάτιο είχε μπαλκόνι που έβλεπε στον ήλιο. Εισήχθη τότε η έννοια της σταδιακής έκθεσης στον ήλιο ώστε οι ασθενείς να αποκτούν ανοχή στον ήλιο αντί να καίγονται από αυτόν με την απότομη επαφή.\nΤην περίοδο του μεσοπολέμου όταν ενισχύθηκαν τα δικαιώματα των εργατών και προσφέρονταν πλέον άδειες μετ’ αποδοχών οι οικογένειες άρχισαν να πηγαίνουν εκδρομές. Τότε δημιουργήθηκαν και αρκετές ξενοδοχειακές μονάδες με υπαίθριες πισίνες.\nΚαι όπως άρχισε να αυξάνει η έκθεση στον ήλιο βγήκε και το πρώτο συνοδευτικό προϊόν. Η πρώτη αντιηλιακή κρέμα δεν είχε καμία αναφορά προστασίας από τον ήλιο.\nΗ δράση της βοηθούσε στο ταχύτερο μαύρισμα, φροντίζοντας να μην καίγεται το δέρμα. Ωστόσο υπήρχε ανησυχία για τους πιθανούς κινδύνους που κρύβονταν πίσω από τον λαμπερό ήλιο. Κατά τον Β’ Παγκόμσιο Πόλεμο η έννοια της τροπικής νευροπάθειας είχε αρχίσει να φθίνει, ωστόσο υπήρχαν διαφημιστικές πινακίδες που ενημέρωναν τους στρατιώτες για τους κινδύνους από την υπερβολική έκθεση στον ήλιο.\nΑρχίζουν οι διακοπές\nΗ τουριστική βιομηχανία ανθίζει μεταξύ 1960 και 1970. Τα αεροπορικά ταξίδια γίνονται πιο προσιτά, τα εισοδήματα αυξάνονται και ο κόσμος μπορούσε να ταξιδέψει πιο εύκολα. Κι έτσι γεννήθηκαν τα πακέτα διακοπών. Ακόμα περισσότερος ήλιος λοιπόν.\nΟ Δείκτης Προστασίας από την ηλιακή ακτινοβολία\nΧημικοί είχαν ήδη αρχίσει να αναπτύσσουν αντιηλιακές κρέμες αλλά ο Αυστριακός επιστήμονας Φραντζ Γκράιτερ δημιούργησε τον Δείκτη Προστασίας που χρησιμοποιείται μέχρι σήμερα.\nΕφηύρε την κλίμακα το 1962 αλλά περίμενε μέχρι τα μέσα της δεκαετίας του ’70 για να τον δει να αναγράφεται στις συσκευασίες των αντιηλιακών. (SPF – Sun Protection Factor)\nΚάπου εδώ ήρθε και ο συσχετισμός με τον καρκίνο\nΣτα μέσα της δεκαετίας του ’80 και καθώς διανύαμε τις αρχές του ’90 άρχισαν ορισμένες χώρες να προωθούν ενημερωτικές καμπάνιες για τον συσχετισμό της έκθεσης στον ήλιο με τον καρκίνου του δέρματος. Μία από τις πιο επιτυχημένες «έτρεξε» στην Αυστραλία με το σλόγκαν «slip, slop, slap».\nΉταν άλλωστε μια πολύ θερμή χώρα με ανοιχτόχρωμους βορειοευρωπαίους. «Slip on a shirt, slop on some sunscreen and slap on a hat".\nΠοιος είναι ο ιδανικός χρόνος έκθεσης στον ήλιο;\nΣήμερα, κατά τη διάρκεια μιας νέας χιλιετίας, η ιατρική αλλάζει και πάλι. Η ενημέρωση για την ανάγκη μείωσης της έκθεσης στον ήλιο έχει περιορίσει σημαντικά τα ποσοστά κρουσμάτων καρκίνου του δέρματος παγκοσμίως. Αλλά υπάρχει διάχυτη ανησυχία, ότι η υπερβολική προστασία από τον ήλιο έχει στερήσει τον ανθρώπινο οργανισμό από τα απαιτούμενα επίπεδα βιταμίνης D, που είναι απαραίτητη για την θωράκιση των οστών και την συνολικότερη υγεία.\nΑρχικώς κρυβόμασταν από τον ήλιο, μετά η έκθεση στις ακτίνες του έγινε υπερβολική. Σήμερα βρισκόμαστε κάπου στη μέση. Και όλα αυτά μέσα σε μόλις 100 χρόνια. Μπορεί τελικά να υπάρχει πράγματι ιδανικός χρόνος έκθεσης στον ήλιο και αυτός να διαφέρει για καθέναν από εμάς. Ωστόσο έχουμε λίγο δρόμο ακόμα μέχρι να βρούμε την ακριβή απάντηση σε αυτό.


Γαστρίτιδα: Τι την προκαλεί & με ποια συμπτώματα εκδηλώνεται - Onmed.gr\nΓαστρίτιδα: Τι την προκαλεί & με ποια συμπτώματα εκδηλώνεται\nΜε τον όρο γαστρίτιδα περιγράφεται ένα σύνολο παθήσεων με κοινό γνώρισμα τη φλεγμονή που εκδηλώνεται στο τοίχωμα του στομάχου.\nΣε πολλές περιπτώσεις η γαστρίτιδα είναι αποτέλεσμα λοίμωξης από το βακτήριο που προκαλεί το έλκος του στομάχου (H. pylori). Η κατάχρηση αλκοόλ επίσης συμβάλλει στην εκδήλωση της γαστρίτιδας.\nΗ γαστρίτιδα μπορεί να εκδηλωθεί αιφνιδίως (οξεία) ή σταδιακά σε βάθος χρόνου (χρόνια). Μπορεί να οδηγήσει στο έλκος ή και να αυξήσει τον κίνδυνο για καρκίνο του στομάχου. Ωστόσο, για τους περισσότερους ασθενείς δεν συνοδεύεται από σοβαρά προβλήματα και υποχωρεί γρήγορα με την χορήγηση της κατάλληλης θεραπείας.\nΗ αποδυνάμωση ή ο τραυματισμός του βλεννώδους περιβλήματος που προστατεύει το στομάχι έχει σαν αποτέλεσμα τα πεπτικά υγρά να προκαλούν βλάβες ή φλεγμονή στο τοίχωμα του στομάχου.\nΕυρύ φάσμα παθήσεων μπορεί να αυξήσει τον κίνδυνο γαστρίτιδας, συμπεριλαμβανομένης της νόσου του Crohn και της σαρκοείδωσης –αυτοάνοση διαταραχή που χαρακτηρίζεται από τη συσσώρευση φλεγμονωδών κυττάρων σε διάφορα όργανα του σώματος.\nΠαράγοντες κινδύνου που συμβάλλουν στην εκδήλωση της γαστρίτιδας είναι:\nΒακτηριακές λοιμώξεις: Η λοίμωξη από το ελικοβακτήριο του πυλωρού (H. pylori) είναι μία από τις πιο κοινές λοιμώξεις παγκοσμίως και ορισμένοι άνθρωποι που προσβάλλονται από το βακτήριο εκδηλώνουν στη συνέχεια γαστρίτιδα ή άλλες γαστρεντερικές διαταραχές. Η ευπάθεια απέναντι στο βακτήριο μπορεί να οφείλεται είτε σε κληρονομική προδιάθεση είτε στον τρόπο ζωής (π.χ. διατροφή, κάπνισμα).\nΚατάχρηση φαρμάκων: Η λήψη μη συνταγογραφούμενων αναλγητικών με συχνότητα μεγαλύτερη από την συνιστώμενη μπορεί να αποδυναμώσει το προστατευτικό τοίχωμα του στομάχου.\nΗλικία: Τα άτομα μεγαλύτερης ηλικίας διατρέχουν αυξημένο κίνδυνο γαστρίτιδας επειδή το τοίχωμα του στομάχου τείνει να γίνεται όλο και πιο λεπτό με την πάροδο του χρόνου.\nΚατάχρηση αλκοόλ: Το αλκοόλ ερεθίζει και διαβρώνει το τοίχωμα του στομάχου, καθιστώντας το πιο ευαίσθητο στην επίδραση των πεπτικών υγρών. Η υπερβολική κατανάλωση αλκοόλ συνήθως προκαλεί οξεία γαστρίτιδα.\nΑυτοάνοσες αντιδράσεις: Η αυτοάνοση γαστρίτιδα είναι αποτέλεσμα της «επίθεσης» του ανοσοποιητικού συστήματος ενάντια στα κύτταρα που συνθέτουν το τοίχωμα του στομάχου, με αποτέλεσμα αυτό σταδιακά να αποδυναμώνεται. Η αυτοάνοση γαστρίτιδα είναι συχνότερη σε άτομα που έχουν διαγνωστεί και με άλλες αυτοάνοσες διαταραχές, όπως η θυρεοειδίτιδα Hashimoto ή ο διαβήτης τύπου 1. Η αυτοάνοση γαστρίτιδα συνδέεται επίσης στενά με την έλλειψη της βιταμίνης Β12.\nΤα συνηθέστερα συμπτώματα της γαστρίτιδας περιλαμβάνουν:\nΕπίμονο πόνο ή αίσθημα καψίματος ψηλά στην κοιλιά που είτε υποχωρεί είτε επιδεινώνεται με το φαγητό\nΝα σημειωθεί ότι η γαστρίτιδα δεν προκαλεί πάντοτε εμφανή σημάδια και συμπτώματα.\nΜια κρίση δυσπεψίας ή ερεθισμού στο στομάχι δεν απαιτεί απαραίτητα την επίσκεψη στον γιατρό. Τέτοια επεισόδια είναι συνήθως σύντομης διάρκειας και υποχωρούν από μόνα τους ή με τη λήψη φαρμακευτικής αγωγής.\nΚαλό θα είναι να συμβουλευτείτε τον γιατρό σας σε περίπτωση που τα συμπτώματα της γαστρίτιδας επιμένουν για μία εβδομάδα ή και περισσότερο.\nΗ επίσκεψη στον γιατρό ή στο πλησιέστερο νοσοκομείο κρίνεται απαραίτητη σε περίπτωση που εκδηλωθούν συμπτώματα όπως ο εμετός με ίχνη αίματος, τα ίχνη αίματος στα κόπρανα ή το πολύ σκούρο χρώμα των κοπράνων.\nΑν δεν αντιμετωπιστεί, η γαστρίτιδα μπορεί να οδηγήσει στο έλκος στομάχου ή στην αιμορραγία του στομάχου. Σπανιότερα, ορισμένες μορφές χρόνιας γαστρίτιδας οδηγούν στον καρκίνο του στομάχου.


Διερευνητικές επαφές Ελλάδας-Τουρκίας: Ολοκληρώθηκε η πρώτη συνάντηση - Χωρίς σχέδιο τονίζει ο ΣΥΡΙΖΑ :: left.gr\nΜετά από τρεις και πλέον ώρες ολοκληρώθηκε η συνάντηση Ελλήνων και Τούρκων εκπροσώπων στο πλαίσιο των διερευνητικών επαφών. Αναμένεται η ανακοίνωση από το τουρκικό υπουργείο Εξωτερικών.\nΜε χαμηλές προσδοκίες και για τις δυο πλευρές ξεκίνησε τη Δευτέρα 25/1 στην Κωνσταντινούπολη ο 61ος κύκλος των διερευνητικών επαφών μεταξύ της Ελλάδας και της Τουρκίας, έπειτα από σχεδόν 5 χρόνια. Επίσημη ατζέντα δεν υπάρχει ενώ συνήθως δεν κρατούνται πρακτικά.\nΜε φόντο τον Βόσπορο ξεκίνησαν το πρωί της Δευτέρας στην Κωνσταντινούπολη οι διερευνητικές επαφές μεταξύ της Ελλάδας και της Τουρκίας, έπειτα από σχεδόν 5 χρόνια. Αντικείμενο των επαφών, η διερεύνηση σημείων σύγκλισης για ενδεχόμενες μελλοντικές διαπραγματεύσεις αναφορικά με την οριοθέτηση της υφαλοκρηπίδας και της ΑΟΖ στο Αιγαίο και στην Ανατολική Μεσόγειο, βάσει του Διεθνούς Δικαίου. Στις διερευνητικές επαφές, όπως κατ’ επανάληψη έχει τονίσει η ελληνική πλευρά, δεν συζητείται θέμα αποστρατιωτικοποίησης των νησιών. Η Ελλάδα δεν διαπραγματεύται οποιοδήποτε θέμα αφορά την εθνική κυριαρχία. Η θέση της χώρας είναι σύμφωνη με το Διεθνές Δίκαιο της Θάλασσας. Η απόφαση για την επέκταση των χωρικών υδάτων αποτελεί κυριαρχικό δικαίωμα της χώρας. Έχει καταστήσει σαφές πως διατηρεί στο ακέραιο το δικαίωμα επέκτασης των χωρικών της υδάτων στα 12 ναυτικά μίλια οπουδήποτε και οποτεδήποτε.\nΣημαντικό βήμα λέει η ΕΕ\nΙκανοποίηση και από τις ΗΠΑ\nΣΥΡΙΖΑ: Η Ελλάδα εισέρχεται χωρίς στρατηγικό σχέδιο στις διερευνητικές επαφές\nΝ. Ηγουμενίδης: Η χώρα μας χρειάζεται μια συνεκτική στρατηγική στην εξωτερική της πολιτική\nΕσωκομματικές αντιπαραθέσεις στη ΝΔ\nΔιαφορετικές και αντικρουόμενες γραμμές φαίνεται να κυριαρχούν στο εσωτερικό της ΝΔ όσον αφορά την είσοδο της χώρας στις διερευνητικές επαφές με την Τουρκία. Με συνέντευξή του στην Καθημερινή της Κυριακής, ο πρώην πρωθυπουργός και πρόεδρος της ΝΔ, Αντώνης Σαμαράς, διαφώνησε πλήρως με την επίσημη κυβερνητική γραμμή σε σχέση με τις διερευνητικές επαφές, υποστηρίζοντας πως "με πειρατές δεν διαπραγματεύεσαι".\nΔιαβάστε ακόμα: Antinews σε Μητσοτάκη: «Είτε θα ασπαστείς την εθνική γραμμή είτε θα υποστείς τις συνέπειες»\ntags: Τουρκία, διερευνητικές επαφές


Τοσκάνη: Για να ζήσεις σε άλλη εποχή... - Fosonline\nΤοσκάνη: Για να ζήσεις σε άλλη εποχή...\nΤετάρτη, 11/05/2022 13:40\nΗ αριστοκρατική Τοσκάνη, είναι ένας εκπληκτικός προορισμός, με τα μεσαιωνικά τοπία, τις απέραντες κοιλάδες, τα καταπράσινα πανύψηλα κυπαρίσσια, την αυθεντική ομορφιά της και θυμίζει αναγεννησιακό πίνακα.\nΗ Τοσκάνη είναι μία περιοχή που μοιάζει σαν να έχει βγει από παραμύθι. Το καταπράσινο το τοπίο με τα αρχαία μνημεία και την απέραντη βλάστηση μπορεί να γοητεύσει και τους πιο δύσκολους ταξιδιώτες.\nΗ εντυπωσιακή γέφυρα Ponte Vecchio, είναι ίσως το καλύτερο σημείο της για να απολαύσετε το ηλιοβασίλεμα, κάτι που σίγουρα δεν θέλετε να χάσετε. Με μία βόλτα πάνω στη γέφυρα, θα συναντήσετε όμορφα μαγαζιά, μικροπωλητές και ατέλειωτο κόσμο να περνάει.\nΑνάμεσα στα λιβάδια της νότιας Τοσκάνης θα συναντήσετε μία μαγευτική εικόνα από θερμές πηγές. Τα ιαματικά λουτρά της περιοχής Maremma είναι γνωστά για τις θεραπευτικές τους ιδιότητες αλλά και το φυσικό τοπίο από μικρές πισίνες που σχηματίζεται κάτω από το τρεχούμενο νερό.\nΤαξιδέψτε στο Chianti με τα γραφικά χωριά και τα εντυπωσιακά κάστρα μέσα από ένα αερόστατο. Για μερικούς το να βρεθούν μέσα σε αυτά τα χρωματιστά μπαλόνια αποτελεί όνειρο ζωής.\nΗ Φλωρεντία είναι η πιο τουριστική περιοχή της Τοσκάνης και ένα μέρος που μία επίσκεψη δεν είναι αρκετή για να ανακαλύψεις όλες τις ομορφιές του. Πέρα από τις αμέτρητες πλατείες, την Borgo dei Greci, την Piazza della Signoria και Republica, ένα από τα σημαντικότερα σημεία της Φλωρεντίας είναι το Galleria degli Uffizi(φωτό), ένα ανάκτορο του 1560 που στεγάζει μία αξιοσημείωτη συλλογή από αναγεννησιακά έργα τέχνης. Ανεβαίνοντας στο λόφο Piazzale Michelangelo λίγο πριν τη δύση του ηλίου θα έχετε την ευκαιρία να απολαύσετε ένα από τα πιο μαγικά ηλιοβασιλέματα της πόλης.\nΤο ιστορικό της κέντρο είναι ένα από τα σημεία που έχουν ανακηρυχθεί σε Μνημείο Παγκόσμιας Κληρονομιάς. Η πόλη των ιπποτών βρίσκεται σε υψόμετρο 322μ. και έχει 17 γειτονιές που έχουν πάρει το όνομα κάποιου αντικειμένου ή κάποιου ζώου. Εκεί θα συναντήσεις τη διάσημη Piazza Del Campo, μία από τις μεγαλύτερες μεσαιωνικές πλατείες που σφύζει κάθε μέρα από κόσμο. Στο ίδιο σημείο βρίσκεται το γοτθικό Palazzo Pubblico, o πύργος του Torre del Magnia και το στολίδι της πόλης, ο Καθεδρικός Ναός Duomo di Siena, που στο εσωτερικό του υπάρχουν έργα τέχνης του Μιχαήλ Άγγελου και του Ντονατέλο.


ΠΕΡΙ ΤΕΧΝΗΣ Ο ΛΟΓΟΣ: Η ένδεια των μηχανών\nΗ ένδεια των μηχανών\nΑναφορά στο άγνωστο μυθιστόρημα του Ιουλίου Βερν\nτο «Παρίσι στον 20ο αιώνα»\nτου Αντωνίου Β. Καπετάνιου\nΑναμφίβολα οι μηχανές αποτέλεσαν παράγοντα εξέλιξης και προόδου της κοινωνίας μας. Βοήθησαν τον άνθρωπο να δημιουργήσει, να χτίσει, να πλάσει, να μεταμορφώσει. Βοήθησαν τον άνθρωπο να ζήσει πιο άνετα, να υπερνικήσει εμπόδια. Δημιούργησαν όμως μιαν επικίνδυνα ασταθή τεχνοκρατική κοινωνία. Μιαν κοινωνία μαλθακή όπου κυριαρχεί το μηχάνημα στην προσφορά της ύλης ή του πνεύματος. Ο άνθρωπος αποτελεί τον χειριστή της μηχανής, τον αποδέκτη της προσφοράς.\nΗ σχέση του ανθρώπου με τις μηχανές είναι παλαιά. Από το έτος 1600 όμως και μετά η σχέση αρχίζει να γίνεται πιο ουσιαστική οπότε κι έχουμε την απαρχή για την μετέπειτα γένεση της τεχνοκρατικής κοινωνίας. Η άμετρη, και σε πολλές περιπτώσεις άλογη, χρήση των μηχανών από τον άνθρωπο περιόρισε και υποβάθμισε σταδιακά το ρόλο του στη διαδικασία της παραγωγής. Η σχέση δημιουργού-μηχανής μεταβλήθηκε με το χρόνο σε σχέση χειριστού-μηχανής. Δηλαδή ο ρόλος του ανθρώπου στην παραγωγική διαδικασία περιορίστηκε σταδιακά, για να καταλήξει σήμερα σε ρόλο παθητικό, σε ρόλο δέκτη.\nΗ σταδιακή επιβολή της μηχανής πάνω στον άνθρωπο δημιούργησε σε διαφόρους χρόνους και εποχές φόβους εξάρτησης, κυριαρχίας, δουλικότητας. Οι φόβοι αυτοί, όπου και όταν εκφράστηκαν, δυστυχώς αντιμετωπίστηκαν με αποδοκιμασία, με χλεύη, με καχυποψία, με παραγκωνισμό.\nΠριν το Οργουελικό «1984» είχε γραφτεί (περίπου το έτος 1863) ένα προφητικό μυθιστόρημα από τον Ιούλιο Βερν, το «Παρίσι στον 20ο αιώνα». Ένα μελλοντολογικό έργο όπου ο συγγραφέας εμφανίζει το Παρίσι του εικοστού αιώνα ως μια πολύβουη πόλη η οποία ασφυκτιά από τ’ αυτοκίνητα (τα οποία δεν κινούνται με άλογα αλλά με καύσιμο), υπάρχει διαρκής κυκλοφοριακή συμφόρηση και τα μέσα μαζικής μεταφοράς έχουν τη δυνατότητα μετακίνησης μέχρι και χιλίων επιβατών ανά δέκα λεπτά. Οι κατάδικοι δεν αποκεφαλίζονται, αλλά θανατώνονται στην ηλεκτρική καρέκλα (η οποία εφευρέθηκε μετά είκοσι έτη περίπου!), ενώ με την φωτοτηλεγραφία (το σημερινό φαξ) υπάρχει η δυνατότητα άμεσης αποστολής γραπτών μηνυμάτων σε απόσταση μέχρι 19 χιλιάδων χιλιομέτρων. Το τραγικό όμως είναι ότι η κοινωνία που περιγράφεται διευθύνεται από αμαθείς και γραφειοκράτες, οι οποίοι ποδοπατούν τον κλασικό πολιτισμό στο ξέφρενο κυνήγι χρημάτων και εξουσίας...\nΤο μυθιστόρημα αυτό του Βερν αντιμετωπίστηκε αρνητικά από τον εκδότη του, ο οποίος δεν το δημοσίευσε. Έμεινε έτσι άγνωστο και ξεχασμένο, μέχρι που ανακαλύφθηκε το έτος 1989 από κάποιον απόγονο του συγγραφέα, προκαλώντας έκπληξη και διεθνή θαυμασμό για τις καίριες προβλέψεις του αλλά και λύπη για το χρόνιο παραγκωνισμό του. Αντίστοιχα το έτος 1936 ο Τσάρλι Τσάπλιν με την ταινία του «Μοντέρνοι καιροί» σόκαρε το κοινό και προκάλεσε τις σφοδρές επικρίσεις του κατεστημένου της εποχής, όταν με θάρρος και καυστικότητα περιέγραψε μιαν συνηθισμένη ιστορία ενός εργαζόμενου στην αλυσίδα παραγωγής μιας βιομηχανίας. Ο τραγικός ήρωας λοιπόν προσλαμβάνεται σ’ ένα εργοστάσιο για να σφίγγει βίδες στη γραμμή παραγωγής, εμπλέκεται στα γρανάζια ενός τεράστιου μηχανήματος και τελικά χάνει τόσο πολύ την ανθρώπινη υπόστασή του, ώστε να τριγυρίζει στο εργοστάσιο σφίγγοντας τις μύτες και τα κουμπιά όσων συναντά. Σ’ αυτή τη «σκληρή» κωμωδία, όπου ο ήρωας χειρίζεται μανιασμένα μια μηχανή ενώ τον ταΐζει μια άλλη, ο Τσάπλιν δεν υποδύεται ρόλο αλλά αποδίδει την αγωνία του, θέτει τους προβληματισμούς του για το μέλλον του ανθρώπου, για το μέλλον της κοινωνίας μας.\nΟ σύγχρονος άνθρωπος επιδιώκει το άνετο. Για ότι τον κουράζει απαιτείται να εξευρεθεί η λύση. Τα παραδείγματα όπου καταδεικνύεται αυτή η στάση ζωής του ανθρώπου, είναι πολλά και σίγουρα η παράθεση τους κουράζει. Επιβάλλεται όμως η αναφορά και ο σχολιασμός τουλάχιστον δύο εξ’ αυτών.


Ο Martin Cooper πραγματοποίησε την πρώτη κλήση κινητής τηλεφωνίας – Ελληνικό Μουσείο Πληροφορικής\nΟ Martin Cooper πραγματοποίησε την πρώτη κλήση κινητής τηλεφωνίας\nΣτις 03.04.1973 ο Martin Cooper πραγματοποίησε την πρώτη κλήση κινητής τηλεφωνίας, η οποία έγινε στην Νέα Υόρκη με το εικονιζόμενο τηλέφωνο, το Motorola DynaTAC.\nΕννέα χρόνια μετά το τηλέφωνο αυτό κυκλοφόρησε στην αγορά με την τιμή του να αγγίζει τα 3,995 $, περίπου 10.900 δολάρια με σημερινές τιμές!\nΕπισκεπτόμενοι το Μουσείο μας μπορείτε να δείτε από κοντά το τελευταίο μοντέλο από την σειρά Motorola DynaTAC.\nΟ Martin Cooper εμπνεύστηκε το κινητό τηλέφωνο από το ασύρματο τηλέφωνο που φορούσε στον καρπό του ο ντετέκτιβ Dick Tracy από το ομώνυμο αμερικανικό κόμικ.\nΟ Cooper, Αμερικανός μηχανικός όπου ως εργαζόμενος της Motorola ηγήθηκε της ομάδα που το 1972-1973 δημιούργησαν το πρώτο πραγματικό κινητό τηλέφωνο (cell phone) που μπορούσε να κρατήσει στο χέρι!\nΘεωρείται ότι είναι ο «πατέρας του κινητού τηλεφώνου» όπως το γνωρίζουμε έως σήμερα!\nΓια την ιστορία να αναφέρουμε: Τα πρώτα κινητά τηλέφωνα εισήχθησαν από την American Telephone & Telegraph Company (AT & T) το 1946. Ωστόσο, σε κάθε περιοχή υπήρχαν διαθέσιμα μόνο 11 ή 12 κανάλια επικοινωνίας, οπότε οι χρήστες συχνά έπρεπε να περιμένουν να χρησιμοποιήσουν το σύστημα. Μια άλλη αδυναμία των πρώτων κινητών τηλεφώνων ήταν ότι η μεγάλη ποσότητα ενέργειας που απαιτούνταν για τη λειτουργία τους θα μπορούσε να παρέχεται μόνο με μπαταρίες αυτοκινήτων. Έτσι, δεν υπήρχαν πραγματικά φορητά τηλέφωνα αλλά μόνο τηλέφωνα αυτοκινήτων.\nΑναλυτικά σχετικά με το Cooper:\nΤο 1954, ο Cooper παραιτήθηκε από την πρώτη του δουλειά στην εταιρεία Teletype Corporation στο Σικάγο και εντάχθηκε στο δυναμικό της εταιρείας Motorola Inc ως ανώτερος μηχανικός στο τμήμα ανάπτυξης φορητού εξοπλισμού. Εκεί μεταξύ άλλων ανέπτυξε, το 1967, το πρώτο ασύρματο σύστημα επικοινωνίας της αστυνομίας (για το αστυνομικό τμήμα του Σικάγο) χρησιμοποιώντας τεχνολογία που έμοιαζε με κυψελοειδές σύστημα που θα είχα αργότερα τα δίκτυα κινητής τηλεφωνίας.\nΣτις αρχές της δεκαετίας του 1970, ο Cooper ήταν επικεφαλής του τμήματος συστημάτων επικοινωνιών της Motorola.\nΉδη από τη δεκαετία του 1940, τα τηλέφωνα αυτοκινήτων ήταν διαθέσιμα όμως σε περιορισμένη χρήση σε ελάχιστες και μεγάλες πόλεις των Η.Π.Α. Ο Cooper πίστευε ότι το κινητό τηλέφωνο θα έπρεπε να είναι ένα «προσωπικό τηλέφωνο» μια συσκευή που θα αντιστοιχούσε σε ένα άτομο και όχι σε ένα μέρος, σε ένα γραφείο, σε ένα σπίτι.\nΕπίσης ο Cooper, ήθελε να αποδείξει στην Αμερικανική επιτροπή τηλεπικοινωνιών (FCC) ότι το μονοπώλιο της εταιρείας AT&T θα εμπόδιζε την ανάπτυξη της τεχνολογίας κυψελωτών δικτύων. Ήθελε λοιπόν η εταιρεία του να κατασκευάσει ένα ανταγωνιστικό ασύρματο δίκτυο με μια συσκευή τηλεφώνου, η οποία θα μπορούσε να κρατηθεί στο χέρι.\nΟ Cooper ζήτησε από τους μηχανικούς του να κάνουν τα πάντα για αυτό! Έτσι, στις 03.12.1972, δώδεκα μηχανικοί της Motorola ξεκίνησαν το φαινομενικά αδύνατο έργο της συμπίεσης των εξαρτημάτων μέσα σε μια μικρή συσκευή.\nΠέντε μήνες αργότερα, στις 03.04.1973, η Motorola διοργάνωσε μια μεγαλοπρεπή εκδήλωση στο Hilton Hotel της Νέας Υόρκης κατά τη διάρκεια της οποίας παρουσίασε τα δύο «χειροποίητα» τηλέφωνα DynaTAC. Δεδομένου ότι δεν υπήρχε ακόμη πραγματικό δίκτυο κινητής τηλεφωνίας, τα συγκεκριμένα DynaTAC ήταν τα δύο πρώτα εντυπωσιακά ασύρματα τηλέφωνα που λειτουργούσαν στη συχνότητα των 900 MHz.\nΑν συχνά αναφέρεται ότι το όραμα του Cooper για το κινητό τηλέφωνο ήταν εμπνευσμένο από τον φανταστικό ήρωα James Kirk ο οποίος χρησιμοποιούσε το Communicator στην τηλεοπτική σειρά επιστημονικής φαντασίας Star Trek, ο ίδιος ο Cooper είπε αργότερα ότι η πραγματική του έμπνευση ήταν το ασύρματο τηλέφωνο που φορούσε στον καρπό του ο ντέντεκτιβ Dick Tracy από το ομώνυμο αμερικανικό κόμικ που κυκλοφόρησε για πρώτη φορά το 1931.\nΚάπου στο Σικάγο, τη Βαλτιμόρη ή την Ουάσιγκτον, κάποιος κατέβαλε 3.995 δολάρια για να αγοράσει το Motorola DynaTAC 8000X, το πρώτο πραγματικά φορητό τηλέφωνο, το ημερολόγιο έγραφε: 13 Μαρτίου 1984 και τα 1,1 κιλά του ήταν ανάμεσα στα προσόντα του!\nΚανείς δε γνωρίζει ποιος ήταν ακριβώς ο πρώτος αγοραστής κινητού τηλεφώνου στον κόσμο. Εξάλλου, το 1984, ο όρος «κινητό τηλέφωνο» δεν αναφερόταν σε φορητά τηλέφωνα, αλλά σε τηλέφωνα αυτοκινήτων, τα οποία υπήρχαν από τα μέσα της δεκαετίας του 1940.\nΣτις 06 Μαρτίου 1983, η Motorola παρουσίασε επίσημα το DynaTAC 8000X, επτά μήνες νωρίτερα προτού δώσει την άδεια της η Ομοσπονδιακή Επιτροπή Επικοινωνιών των Η.Π.Α. (Federal Communications Commission FCC) για το συγκεκριμένο τηλέφωνο. Στις 12.10.1983, η εταιρεία Ameritech ξεκίνησε την πρώτη εμπορική υπηρεσία κινητής τηλεφωνίας στις Η.Π.Α. μέσω του δικτύου κινητής τηλεφωνίας AMPS (Advanced Mobile Phone System). Η υπηρεσία κόστιζε 50$ το μήνα, συν 40 σεντ το λεπτό από τις 9 π.μ. έως τις 5 μ.μ. και 24 σεντ το λεπτό εκτός αιχμής. Δύο μήνες αργότερα, η Cellular One ξεκίνησε το δίκτυο DynaTAC που έχει σχεδιαστεί από τη Motorola στην Ουάσιγκτον. Ένα χρόνο και κάτι αργότερα, η Vodafone στο Ηνωμένο Βασιλείο πραγματοποίησε την πρώτη εμπορική της κλήση, την ημέρα της Πρωτοχρονιάς. Το Ισραήλ με την Pelephone ακολούθησε το 1986 και το 1987 μια εταιρεία από την Αυστραλία.\nΤο DynaTAC 8000X ήταν το πρώτο κινητό τηλέφωνο που θα μπορούσε να συνδεθεί στο τηλεφωνικό δίκτυο χωρίς ο χρήστης να μεταφέρει μαζί του επιπλέον συστήματα για την πραγματοποίηση της κλήσης. Το όνομα του ήταν η συντομογραφία του Dynamic Adaptive Total Area Coverage (DynaTAC).\nΖύγισε 1,13 κιλά, είχε μήκος 23 εκατοστά χωρίς να προσμετράται σε αυτό η εύκαμπτη κεραία του, ήταν τόσο μεγάλο και βαρύ, που ακόμη και οι δημιουργοί του το ονόμασαν «The Brick», Brick phone, δηλαδή τούβλο!! Προσέφερε αυτονομία 35 λεπτών για ομιλία και 8 ώρες αναμονής.\nΟ Cooper εργάστηκε στη Motorola για 29 χρόνια. Επίσης, ηγήθηκε της δημιουργίας ραδιοφώνου κρυστάλλων χαλαζία, ταλαντωτών, οθονών υγρών κρυστάλλων, πιεζοηλεκτρικών εξαρτημάτων, στερεοφωνικής τεχνολογίας για τα AM. Ο Cooper διετέλεσε και αντιπρόεδρος και διευθυντής Έρευνας και Ανάπτυξης της Motorola.\nΤο 1986 Ο Cooper και η σύζυγός του Arlene Harris ίδρυσαν τη εταιρεία Dyna LLC με σκοπό την υποστήριξη εταιρειών που θα ασχολούνταν με την κινητή τηλεφωνία.\nΕπίσης το 1986 ο Cooper συνίδρυσε την εταιρεία Cellular Payphone Inc. (CPPI), τη μητρική εταιρεία της GreatCall, Inc., η οποία δημιούργησε το κινητό τηλέφωνο Jitterbug (σε συνεργασία με τη Samsung). Στην ουσία ήταν μια σειρά από κινητά τηλέφωνα που ήταν πολύ απλά στη χρήση τους και απευθύνονταν κυρίως σε ηλικιωμένους. Η εταιρεία GreatCall, Inc που ιδρύθηκε από τη σύζυγο του Cooper, την Arlene Harris, σήμερα ονομάζεται Lively και κατασκευάζει κινητά τηλέφωνα καθώς και συσκευές που βοηθούν τους ηλικιωμένους.\nΤο 1992 ο Cooper συνίδρυσε την Arraycomm, μια εταιρεία δημιουργίας λογισμικού για τις κεραίες κινητής τηλεφωνίας. Υπό την ηγεσία του, η Arraycomm από μια μικρή νεοφυής εταιρεία, εξελίχθηκε σε έναν παγκόσμιο ηγέτη στην τεχνολογία κεραιών κινητής τηλεφωνίας. Η εταιρεία διαθέτει περίπου 400 διπλώματα ευρεσιτεχνίας που έχουν εκδοθεί ή εκκρεμούν οι σχετικές αποφάσεις, σε όλο τον κόσμο.\nΟ νόμος ορίζει ότι ο μέγιστος αριθμός ασύρματων σημάτων (φωνητικών συνομιλιών ή δεδομένων) που μπορούν ταυτόχρονα να μεταδοθούν χωρίς να παρεμβάλλονται μεταξύ τους διπλασιάζεται περίπου κάθε 30 μήνες από τις αρχές του 1900.\nΟ Cooper για να φθάσει στην παραπάνω διαπίστωση που ονομάζεται «Νόμος του Cooper», εμπνεύστηκε από τον εφευρέτη Guglielmo Marconi. Όταν το 1901 ο Marconi άρχισε να εκπέμπει ασύρματα σήματα Μορς πέρα από τον Ατλαντικό, η ραδιοφωνική τεχνολογία ήταν τόσο πρωτόγονη που το σήμα του χρησιμοποιούσε ήταν ένα σημαντικό κλάσμα του παγκόσμιου ραδιοφάσματος. Αν το ραδιόφωνο δεν είχε προχωρήσει τεχνολογικά, σήμερα θα υπήρχε χώρος εντός του ηλεκτρομαγνητικού φάσματος, όχι για περισσότερους από οκτώ ραδιοφωνικούς σταθμούς στον κόσμο.\n#recall_memory #hellenicITmuseum #elmp #museum #technologymuseum #todayintechhistory #cellphones #motorola #mobilephone #martincooper #dicktracy\nYour ticket for the: Ο Martin Cooper πραγματοποίησε την πρώτη κλήση κινητής τηλεφωνίας


Επιλεγμένα λογοτεχνικά βιβλία για… ψαγμένους αναγνώστες στο βιβλιοπωλείο Τσιοπελάκος – TrikalaView\nΣτο βιβλιοπωλείο Τσιοπελάκος (Ασκληπιού 15, Τρίκαλα, τηλ. 2431026967) η λίστα των βιβλίων ανανεώνεται συνεχώς. Εδώ θα βρείτε επιλεγμένα βιβλία για… ψαγμένους αναγνώστες από την πρώτη κιόλας μέρα της κυκλοφορίας τους. Το βιβλιοπωλείο δίνει έμφαση στην ποιότητα και συνεργάζεται με αναγνωρισμένους εκδοτικούς οίκους. Επισκεφθήκαμε το βιβλιοπωλείο που δεκαετίες τώρα αποτελεί αγαπημένο προορισμό για τους Τρικαλινούς αναγνώστες και με τη βοήθεια του Κωστή Τσιοπελάκου ξεχωρίσαμε κάποια από τα πλέον ενδιαφέροντα βιβλία που κυκλοφορούν και σας τα προτείνουμε.\nΗ αλήθεια είναι ότι “χαθήκαμε” ανάμεσα στους δεκάδες τίτλους βιβλίων που βρήκαμε στα ράφια. Βιβλία που ζωντανεύουν τη φαντασία σου και σε προσκαλούν να τα διαβάσεις. Επιλέξαμε 8 από αυτά και σας τα παρουσιάζουμε.\nΤο βασίλειο-Jo Nesbo. Εκδόσεις Μεταίχμιο. Μετάφραση: Σωτήρης Σουλιώτης. Το συγκλονιστικό νέο θρίλερ του ροκ σταρ της αστυνομικής λογοτεχνίας που είναι το ίδιο εκρηκτικό και πολυεπίπεδο όσο τα μυθιστορήματα της σειράς Χάρι Χόλε.\nΠεριγραφή βιβλίου: Από τα δεκάξι του, που χάθηκαν ξαφνικά οι γονείς τους, ο Ρόι ανέλαβε τη φροντίδα του μικρού του αδελφού, του Καρλ. Μεγαλώνοντας οι δρόμοι τους χωρίστηκαν. Ο Καρλ αποφάσισε να περιπλανηθεί στον κόσμο αναζητώντας μια καλύτερη τύχη. Ο Ρόι έμεινε πίσω, στο οικογενειακό κτήμα, στο απομονωμένο βασίλειό τους, ικανοποιημένος με μια ήσυχη καθημερινότητα.\nΤο Σπήλαιο των Ιδεών-Σομόθα Χοσέ Κάρλος. Εκδόσεις Πατάκη: Το Σπήλαιο των Ιδεών είναι ένα αταξινόµητο αστυνοµικό µυθιστόρηµα, ένα φιλοσοφικό θρίλερ, µια µαρτυρία για την κατίσχυση της µυθοπλασίας από έναν από τους πιο πρωτότυπους ισπανόφωνους συγγραφείς του καιρού µας.\nMυθιστόρηµα δράσης, νουάρ µυθιστόρηµα, µυθιστόρηµα γεµάτο σκέψεις, γραµµένο από έναν δεξιοτέχνη του σύγχρονου ισπανόφωνου αφηγηµατικού λόγου, που µε αυτό το υψηλής λογοτεχνικής ποιότητας, γεµάτο ιδέες και περιπέτειες, σπήλαιο αφήνει στον αναγνώστη µια αλησµόνητη επίγευση καθώς τον κάνει να παραδοθεί ολοκληρωτικά στη θαυµάσια αρθρωµένη αστυνοµική πλοκή του.\nΤο Σπήλαιο των Ιδεών είναι ένα εξαιρετικά ευρηµατικό µυθιστόρηµα όπου ο αναγνώστης του παίρνει ενεργό µέρος στο παιχνίδι της φαντασίας µε τη λογοτεχνία.\nΣύνοψη: Ένας έφηβος, λαµπρός µαθητής της Ακαδηµίας του Πλάτωνος, βρίσκεται νεκρός, κατασπαραγµένος, όπως φαίνεται, από λύκους. Όµως ο δάσκαλός του, ο Διαγόρας, βέβαιος για τον τρόµο που είχε δει στα µάτια του νέου την προηγουµένη του θανάτου του, καταφεύγει στις υπηρεσίες του Ηρακλή Πόντορος, Αποκρυπτογράφου Αινιγµάτων. Ένας πλατωνικός φιλόσοφος και ένας θιασώτης της τετράγωνης λογικής θα αποδυθούν στην αναζήτηση της Αλήθειας και των ενόχων, ενώ τα διαµελισµένα πτώµατα θα πληθαίνουν στους δρόµους του τέως κλεινού άστεως.\nΠΡΩΣΙΚΟ ΜΠΛΕ-ΦΙΛΙΠ ΚΕΡ. Μετάφραση: Γιώργος Μαραγκός, εκδόσεις ΚΕΔΡΟΣ. 1939 και 1956. Δύο διαφορετικές εποχές που συγκλίνουν με εκρηκτικό τρόπο σε ένα συγκλονιστικό φινάλε.\nΓαλλική Ριβιέρα, 1956: Ο Έριχ Μίλκε, υποδιευθυντής της Στάζι, αναθέτει στον επιθεωρητή Μπέρνι Γκούντερ να ταξιδέψει στο Λονδίνο και να δηλητηριάσει με θάλλιο την Ανν Φρεντς, πράκτορα με την οποία είχαν συνεργαστεί και οι δύο στο παρελθόν. Ο Μίλκε δεν του αφήνει κανένα περιθώριο να αρνηθεί. Στο ταξίδι προς την Αγγλία συνοδεύει τον Γκούντερ ο Φρίντριχ Κορς, παλιός σύντροφός του από την Κρίπο, που πλέον εργάζεται για τη Στάζι και βρίσκεται εκεί για να εξασφαλίσει ότι ο επιθεωρητής θα κάνει σωστά τη δουλειά. Ενώ ταξιδεύουν προς το Καλαί ο Γκούντερ το σκάει. Κατευθύνεται προς τα γερμανικά σύνορα προσπαθώντας να περάσει απαρατήρητος, ενώ φέρνει στη μνήμη του την τελευταία φορά που συνεργάστηκε με τον Κορς.\nΒαυαρικές Άλπεις, 1939: Στην εξοχική κατοικία του Χίτλερ στο Ομπερσάλτσμπεργκ δολοφονείται ένας μηχανικός ο οποίος επιβλέπει τα έργα που γίνονται στα Εδάφη του Ηγέτη. Ο Μπέρνι Γκούντερ επιλέγεται για να διαλευκάνει την υπόθεση υπό άκρα μυστικότητα και παίρνει μαζί του ως βοηθό τον Φρίντριχ Κορς. Έχει ακριβώς μία βδομάδα για να βρει τον δολοφόνο, μέχρι να έρθει ο Χίτλερ για τον εορτασμό των πεντηκοστών γενεθλίων του. Ο Μπέρνι ξέρει καλά σε τι μπελάδες έχει μπλέξει. Θα είναι καταστροφικό αν ο Χίτλερ ανακαλύψει ότι έχει διαπραχθεί ένας φόνος στη βεράντα του σπιτιού του. Το βουνό όμως φιλοξενεί και την ελίτ του ναζιστικού κόμματος. Θα είναι χειρότερο για τον Γκούντερ αν ο δολοφόνος είναι ένας από αυτούς.\nΗ ιστορία-Έλσα Μοράντε. Εκδόσεις Καστανιώτη: Η Ιστορία παραμένει το δημοφιλέστερο έργο της Έλσα Μοράντε, ένα μνημειώδες μυθιστόρημα που έχει κερδίσει τη μάχη με το χρόνο και συγκαταλέγεται στα αριστουργήματα της ευρωπαϊκής και παγκόσμιας λογοτεχνίας.\nKεντρική ηρωίδα του βιβλίου είναι η Ίντα, μια φτωχή δασκάλα από το Νότο, μισοεβραία στην καταγωγή, η οποία ζει στη Ρώμη. Η ίδια έχει χηρέψει πρόσφατα και ο πόλεμος τη βρίσκει με τον έφηβο γιο της Νίνο και με το μικρό Ουζέπε, τον απρόσμενο καρπό του βιασμού της από έναν άγνωστο Γερμανό στρατιώτη. Μπροστά στα μάτια τούτης της γυναίκας αρχίζει να ξεδιπλώνεται η φρίκη μιας ολόκληρης εποχής. Ο Νίνο φεύγει για το μέτωπο και η πρωταγωνίστρια παλεύει για να επιβιώσει, συντροφιά με τον Ουζέπε, ένα ευαίσθητο παιδί που, εν μέσω της καταστροφής, καθίσταται η μοναδική πηγή νοήματος για τη ζωή της. Όμως η Ιστορία, αυτή η ανεξέλεγκτη δύναμη που σαρώνει τα πάντα στο πέρασμά της, αποδεικνύεται πάντοτε ανελέητη. Η απελευθέρωση και η ειρήνη, παρά τις όποιες προσδοκίες καλλιεργούν, δεν καταφέρνουν να εξευμενίσουν τον άλλο γνώριμο εφιάλτη, δηλαδή την κοινή, σκληρή και άτεγκτη πανανθρώπινη μοίρα. Η Ιστορία παραμένει το δημοφιλέστερο έργο της Έλσα Μοράντε, ένα μνημειώδες μυθιστόρημα που έχει κερδίσει τη μάχη με το χρόνο και συγκαταλέγεται στα αριστουργήματα της ευρωπαϊκής και παγκόσμιας λογοτεχνίας.\nΗ καλύτερη χειρότερη μέρα της ζωής σου. Κουβέντες για το φως μες στο σκοτάδι της κατάθλιψης- Αύγουστος Κορτώ. Εκδόσεις Πατάκη: Eνα αυτοβιογραφικό αφήγημα ελπίδας και αισιοδοξίας για ένα πιο φωτεινό μέλλον ακόμη και όταν οι δυσκολίες φαντάζουν ανυπέρβλητες.\nΣύνοψη: Δε γνωριζόμαστε, αλλά σε ξέρω. Έχουμε περάσει μέρες και μήνες μαζί, ο καθένας κλεισμένος στο σπίτι του. Έγραψα το βιβλίο αυτό για σένα και για μένα. Για να σου θυμίσω και να θυμηθώ την κοινή δοκιμασία μας, τον κοινό μας αγώνα. Γιατί η κατάθλιψη είναι συνηθισμένη και μοναδική, ύπουλη και διάφανη, τρωτή όπως κι εμείς οι ίδιοι. Ήταν ένας τρόπος να σου πω: Θα περάσει. Να σε διαβεβαιώσω – και συγχρόνως να καθησυχάσω τον εαυτό μου: η αρρώστια μας θεραπεύεται.\nΆνθρωποι με άγχος-Φρέντρικ Μπάκμαν. Εκδόσεις Κέδρος. Μετάφραση Γιώργος Μαθόπουλος. Το νέο βιβλίο του Φρέντρικ Μπάκμαν είναι ένα απρόβλεπτο, αισιόδοξο και με χιούμορ μυθιστόρημα για τη δύναμη της συγχώρεσης και της ελπίδας, που συγκινεί με την ευαισθησία και την ανθρωπιά του.\n“Μια νέα γυναίκα επιχειρεί να ληστέψει μια τράπεζα. Για να γλιτώσει τη σύλληψη, μπαίνει σε ένα διαμέρισμα προς πώληση και κρατά ομήρους όσους είναι εκεί: την υπερενθουσιώδη μεσίτρια, ένα ζευγάρι συνταξιούχων που ανακαινίζει και πουλά διαμερίσματα για να καλύψει το κενό στον γάμο τους, δύο κοπέλες που διαφωνούν σε όλα, αλλά ετοιμάζονται να φέρουν στον κόσμο ένα παιδί μαζί, μια κυνική διευθύντρια τράπεζας με τάσεις αυτοκτονίας, μια ηλικιωμένη που υποφέρει από μοναξιά. Η αστυνομία περικυκλώνει το διαμέρισμα και, ενώ η αγωνία κορυφώνεται, όμηροι, ληστής και αστυνομικοί αρχίζουν να έρχονται κοντά και ανακαλύπτουν ότι έχουν περισσότερα κοινά απ’ όσα θα μπορούσαν να φανταστούν.”\nΗ πιο πολύτιμη πραμάτεια, Ένα παραμύθι-Jean-Claude Grumberg. Εκδόσεις Πόλις. Για να την κρατήσει ζωντανή τη μνήμη, για να αγωνιστεί ενάντια στη λήθη, ο Grumberg κερδίζει το στοίχημα επιλέγοντας τη φόρμα του παραμυθιού, εκείνου δηλαδή του λογοτεχνικού είδους που κρίθηκε στο διάβα των αιώνων ως το πιο κατάλληλο για να μεταδίδεται από γενιά σε γενιά.\nΣύνοψη: Μια φορά κι έναν καιρό, σ’ ένα μεγάλο δάσος ζούσε ένας φτωχός ξυλοκόπος με τη φτωχιά γυναίκα του. Όχι όχι όχι όχι όχι, μην ανησυχείτε, δεν πρόκειται καθόλου για τον Κοντορεβυθούλη! Όπως εσείς, έτσι κι εγώ απεχθάνομαι αυτή τη γελοία ιστορία. Πού ακούστηκε οι γονείς να παρατάνε τα παιδιά τους επειδή δεν έχουν να τα θρέψουν; Έλεος…\nΕκεί που τραγουδάνε οι καραβίδες-Ντέλια Όουενς. Εκδόσεις ΔΩΜΑ. Μια ωδή στον φυσικό κόσμο και μια σπαρακτική ιστορία ενηλικίωσης, που μας υπενθυμίζει πώς τα παιδικά μας χρόνια μάς καθορίζουν για πάντα και ότι η ανθρώπινη φύση κουβαλά αρχέγονα, βίαια μυστικά, απ’ τα οποία κανένας δεν μπορεί να ξεφύγει.\nΣύνοψη: Για χρόνια, οι φήμες για την Πιτσιρίκα του Βάλτου έδιναν κι έπαιρναν στο Μπάρκλι Κόουβ, ένα ήσυχο ψαροχώρι της Βόρειας Καρολίνας. Ο θάνατος του νεαρού Τσέις Άντριους τις έκανε να φουντώσουν ακόμη περισσότερο. Ποιος θα μπορούσε να τον είχε σκοτώσει, αν όχι εκείνο το αγριοκόριτσο που ζούσε μονάχο του στα βάθη του βάλτου;\nΘλίψη για το θάνατο του 49χρονου Τρικαλινού Αλέξανδρου Κουτσιουμπέλα


190η Επέτειος της Εξόδου του Μεσολογγίου. Κυριακή των Βαΐων 2016 - Δεύτερη ημέρα εορτασμών-Ὁμιλία τοῦ Σεβασμιωτάτου Μητροπολίτου Πατρῶν κ.κ. Χρυσοστόμου στό Μεσολόγγι - www.imaa.gr\nΒρίσκεστε εδώ: Αρχική ΠΟΛΥΜΕΣΑ PHOTO GALLERY Photo Gallery Εορτές 190η Επέτειος της Εξόδου του Μεσολογγίου. Κυριακή των Βαΐων 2016 - Δεύτερη ημέρα εορτασμών-Ὁμιλία τοῦ Σεβασμιωτάτου Μητροπολίτου Πατρῶν κ.κ. Χρυσοστόμου στό Μεσολόγγι\n190η Επέτειος της Εξόδου του Μεσολογγίου. Κυριακή των Βαΐων 2016 - Δεύτερη ημέρα εορτασμών-Ὁμιλία τοῦ Σεβασμιωτάτου Μητροπολίτου Πατρῶν κ.κ. Χρυσοστόμου στό Μεσολόγγι\nKορυφώθηκαν την Κυριακή των Βαΐων, οι εορταστικές εκδηλώσεις για τον εορτασμό της 190ης Επετείου της Ηρωικής Εξόδου της Φρουράς των Ελευθέρων Πολιορκημένων στην Ιερά Πόλη του Μεσολογγίου.\nὉμιλία τοῦ Σεβασμιωτάτου Μητροπολίτου Πατρῶν κ.κ. Χρυσοστόμου στό Μεσολόγγι .


Εφτά tips που μπορείς να εφαρμόσεις σήμερα, για να βρεις δουλειά μέσω του Linkedin (ή μάλλον για να… έρθει η δουλειά σε εσένα) | It's Possible\nαρχικηΤΕΧΝΟΛΟΓΙΑΕφτά tips που μπορείς να εφαρμόσεις σήμερα, για να βρεις δουλειά μέσω του Linkedin (ή μάλλον για να… έρθει η δουλειά σε εσένα)\nΕφτά tips που μπορείς να εφαρμόσεις σήμερα, για να βρεις δουλειά μέσω του Linkedin (ή μάλλον για να… έρθει η δουλειά σε εσένα)\nΑν ψάχνεις για μια νέα δουλειά, ίσως ο καλύτερος τρόπος για να το κάνεις στην εποχή που ζούμε, είναι το Linkedin. Το έχουμε ξανά πει αυτό. Σημείωση: Αν δεν έχεις προφίλ στο Linkedin, πρέπει να φτιάξεις τώρα.\nΤο προφίλ σου εκεί, ουσιαστικά λειτουργεί σαν ένα διαδραστικό βιογραφικό. Μπορείς όχι μόνο να ψάξεις για δουλειά και δικτύωση. Αλλά να έρθουν… και αυτές σε εσένα. Αφού εκεί είσαι online και μπορεί να σε βρει ο καθένας. «Αν αναπτύξεις το Linkedin profile σου, ίσως να μην ψάξεις για την επόμενη δουλειά σου. Μπορεί να έρθει αυτή σε εσένα», λέει η συγγραφέας, δημοσιογράφος και συνιδρύτρια του Jack Welch Management Institute, Suzy Welch.\nΗ ίδια, μιλώντας στο CNBC, παραθέτει 7 tips τα οποία μπορείς να εφαρμόσεις σήμερα στο προφίλ σου. Και να φτάσεις στο παραπάνω αποτέλεσμα. Μη ξεχνάς ότι δεν ψάχνεις μόνο εσύ για εταιρίες, αλλά ψάχνουν και αυτές για εργαζόμενους.\n1- Γράψε μια καλή εισαγωγή. Με τα βασικά skills και τους στόχους που έχεις πετύχει\n2- Βάλε μια καλή φωτογραφία. Μην είναι χαμηλής ανάλυσυσης, μην εικονίζονται άλλα άτομα\n3- Βάλε την τοποθεσία σου\n4- Συμπεριέλαβε τις σπουδές σου\n5- Και το επαγγελματικό πεδίο σου (πολλοί εργοδότες ψάχνουν με βάση αυτό)\n6- Φυσικά παρουσίασε και την τωρινή θέση σου\n7- Τέλος, παρέθεσε τα soft skills σου. Καλό είναι να σημειώσεις 5 ή περισσότερα


9ος Διεθνής Μαραθώνιος «Μέγας Αλέξανδρος» - Παρουσίαση του προγράμματος - Road Story\n‘’ Όλοι μπορούμε, όλοι συμμετέχουμε’’. Με σύνθημα την παραπάνω φράση πραγματοποιήθηκε το απόγευμα της Πέμπτης στο Ολυμπιακό Μουσείο μια ζεστή εκδήλωση για την επίσημη πανελλαδική παρουσίαση του 9ου Διεθνούς Μαραθωνίου «Μέγας Αλέξανδρος». Η Βόρεια Ελλάδα ανυπομονεί για το μεγάλο αθλητικό γεγονός της 6ης Απριλίου και το Roadstory.gr ήταν εκεί για να σας μεταφέρει όλα όσα πρέπει να γνωρίζετε, λίγα εικοσιτετράωρα πριν την «μεγάλη μάχη».\nΟι διοργανωτές φάνηκαν ιδιαίτερα ικανοποιημένοι με την αποδοχή του κόσμου, καθώς οι εκτιμήσεις κάνουν λόγο για 14.800 συμμετέχοντες, αριθμό που καταρρίπτει κάθε προηγούμενο ρεκόρ! Ο γενικός διευθυντής της διοργάνωσης κ. Δρόσος Χριστόπουλος στάθηκε ακριβώς σε αυτό το γεγονός λέγοντας πως, «η έκταση που έχει λάβει η διοργάνωση είναι ένα μικρό θαύμα, με των αριθμό των αθλητών που συμμετέχουν να αυξάνεται προοδευτικά τα τελευταία χρόνια. Φέτος, ιδιαίτερη αίγλη θα δώσουν αθλητές παγκοσμίου φήμης που θα μας τιμήσουν με την παρουσία τους, καθώς και τα 1500 περίπου παιδάκια που θα συμμετέχουν στον δρόμο του ενός χιλιομέτρου στην Πλατεία Αριστοτέλους».\nΣυγκινητική ήταν η στιγμή όπου ο κ. Χριστόπουλος ανακοίνωσε ότι θα πραγματοποιηθεί μια σεμνή τελετή στην μνήμη του αδικοχαμένου στον 2ο Διεθνή Νυχτερινό Ημιμαραθώνιο Δημήτρη Μπουρνουσούζη, ώστε όπως χαρακτηριστικά είπε «η απώλειά του να γίνει αφορμή για να προσέχουμε όλοι την υγεία μας», καλώντας τον κόσμο σε προληπτικό έλεγχο πριν την ημέρα του αγώνα.\nΟ Υπουργός Μακεδονίας-Θράκης και πρόεδρος της Οργανωτικής Επιτροπής κ. Θεόδωρος Καράογλου είπε με την σειρά του τα εξής: «Ο ‘’Μέγας Αλέξανδρος’’ έχει πλέον αποκτήσει παγκόσμια ακτινοβολία και έχει καταστεί πρεσβευτής του πολιτισμού και της ομορφιάς της χώρας μας. Όλοι μπορούν να λάβουν μέρος, όλοι θα είναι νικητές καθώς αυτό που προέχει και αξίζει περισσότερο είναι η χαρά της συμμετοχής και της άθλησης. Καλή επιτυχία σε όλους, διοργανωτές και αθλητές.»\nΟ Δήμαρχος Θεσσαλονίκης κ. Γιάννης Μπουτάρης έδειξε ενθουσιασμένος με τον αριθμό των συμμετεχόντων και υπογράμμισε την αξία μιας τέτοιας διοργάνωσης. «Η αφοσίωση των διοργανωτών ανταμείβεται με την αποδοχή του κόσμου. Ο αριθμός των δρομέων, που θα αγγίξει τις 15.000 είναι τεράστιος. Εύχομαι να υπάρξουν και άλλες τέτοιες ενέργειες.»\nΤην τεράστια προσπάθεια του αθλητή σε ένα Μαραθώνιο, καταλάβαμε μέσα από τα μάτια της πρωταθλήτριας Δήμητρας Ιορδανίδου, η οποία ανέγνωσε ένα «ζωντανό» κείμενο με τις προσωπικές της σκέψεις, πριν από την επίπονη διαδρομή των 42 χιλιομέτρων. Εξ’ άλλου κάλεσμα στον κόσμο έκανε και η παλιά φρουρά του αγωνίσματος, ο 85χρονος Παναγιώτης Σαμαράς, ο 64χρονος Στάθης Παπαδόπουλος και ο 60χρονος Γιώργος Μπουντουράς, οι οποίοι τρέχουν κάθε χρόνο από το ξεκίνημα του θεσμού και τον στηρίζουν με κάθε τρόπο.\nΤη δική τους αναφορά έκαναν και εκπρόσωποι ευαίσθητων κοινωνικών ομάδων, όπως ο Γιώργος Αυγουστίδης και ο Αλέξανδρος Ταξιλδάρης, λέγοντας πως «έχει μεγάλη αξία ένας πρωταθλητής να βρίσκεται στην αφετηρία δίπλα σε ένα άτομο με αναπηρίες, σε ανθρώπους μεγάλης ηλικίας και σε παιδιά». Ιδιαίτερα εξυμνήθηκε, επίσης, η αξία του εθελοντισμού για την ομαλή διεξαγωγή του αγώνα, με τον γεννημένο το 1922 Φώτη Πετρίδη να παίρνει τον λόγο και να δηλώνει πρόθυμος να βοηθήσει οπουδήποτε τυχόν χρειαστεί, όπως και κάνει άλλωστε όλα αυτά τα χρόνια.\nΜε την σειρά της η Διευθύντρια του Ολυμπιακού Μουσείου κ. Κυριακή Ουδατζή, τόνισε ότι «το Μουσείο ξέρει να αγκαλιάζει τέτοιες αθλητικές εκδηλώσεις, οι οποίες στοχεύουν στην διεύρυνση των διεθνών σχέσεων και την ανάδειξη της πολιτιστικής κληρονομιάς του τόπου. Η διάδοση του μηνύματος του πολιτισμού καθώς και η διάχυση των αρχών του ‘ευ αγωνίζεσθαι’ μπορεί να πραγματοποιηθεί με άξονα τη διαδρομή του Μακεδόνα στρατηλάτη.»\nΤέλος, με το μήνυμα «Ο αγώνας για το περιβάλλον είναι Μαραθώνιος», μέλος της Ο.Ε. κ. Λιάνα Γούτα και ο Αντιδήμαρχος Ποιότητας Ζωής του Δήμου Θεσσαλονίκης κ. Κωνσταντίνος Ζέρβας, μίλησαν για τις περιβαλλοντικές δράσεις γύρω από τον Μαραθώνιο. Προανήγγειλαν την δημιουργία ενός αστικού οπωρώνα απέναντι από το Καυτατζόγλειο Στάδιο, τον οποίο και θα δημιουργήσουν τα μικρά παιδιά, με την δενδροφύτευση να πραγματοποιείται μια μέρα πριν από τον Μαραθώνιο. Ταυτόχρονα στάθηκαν στον καθαρισμό των δρόμων όπου θα διαδραματιστεί ο αγώνας, καθώς και στην ανακύκλωση των υλικών που θα χρησιμοποιηθούν για τις ανάγκες της διοργάνωσης.\nΧαιρετισμό απηύθυναν επίσης ο γενικός γραμματέας του Μ.Ε.Α.Σ. Τρίτων και της Οργανωτικής Επιτροπής κ. Γιάννης Ποδιώτης, η πρόεδρος της Ελληνικής Εθνικής Επιτροπής για την UNESCO κ. Μαρία-Αικατερίνη Παπαχριστοπούλου-Τζιτζικώστα, ο διευθυντής μάρκετινγκ της διοργάνωσης κ. Γιώργος Τζέτζης καθώς επίσης και διάφοροι εκπρόσωποι των συνεργαζόμενων θεσμικών φορέων και υποστηρικτών της διοργάνωσης.\nΣτα αξιοσημείωτα έχουμε και την θέσπιση λαμπαδηδρομίας της «Αλεξανδρείου Φλόγας», η οποία θα ανάψει φέτος για πρώτη φορά. Η αφή θα γίνει το Σάββατο 5 Απριλίου στις 11:30, στον αρχαιολογικό χώρο της Πέλλας και στην συνέχεια θα ακολουθήσει λαμπαδηδρομία κατά μήκος ολόκληρης της διαδρομής, μέχρι το Λευκό Πύργο, στις 17:30 το απόγευμα του Σαββάτου. Εκεί η Φλόγα θα παραμείνει αναμμένη, καθ’ όλη την διάρκεια της διοργάνωσης.\nΗ αρτιότητα της εκδήλωσης παρουσίασης ήταν υποδειγματική, δείγμα του επαγγελματισμού και της διάθεσης με την οποία αντιμετωπίζουν τον «Μέγα Αλέξανδρο» οι υπεύθυνοι της Οργανωτικής Επιτροπής. Με τον κόσμο να δίνει βροντερό παρόν, αν και ο καιρός το επιτρέψει, προμηνύεται μια μεγάλη αθλητική γιορτή όπου όλοι είναι ευπρόσδεκτοι.\nΕμείς σαν Roadstory Running Team, μετά τον 2ο Διεθνή Νυχτερινό Ημιμαραθώνιο του Οκτωβρίου, θα είμαστε και πάλι στις επάλξεις, με την ευχή να χαρούμε την συμμετοχή μας και να νιώσουμε για λίγο αθλητές.\nΦορέστε τα αθλητικά σας και ετοιμαστείτε για τον μεγάλο αγώνα!\nΓια περισσότερες πληροφορίες σχετικά με το πρόγραμμα των αγωνιστικών και παράλληλων εκδηλώσεων, επισκεφτείτε την ιστοσελίδα της διοργάνωσης: http://www.atgm.gr/index.php/el/\nΑΘΛΗΤΙΚΑ, Θεσσαλονίκη, μαραθώνιος, μαραθώνιος wind, μαραθωνιος μεγας αλεξανδρος\n9ος Διεθνής Μαραθώνιος «Μέγας Αλέξανδρος» – Παρουσίαση του προγράμματος added by zoijour on Μάρτιος 29, 2014


*** ΞΕΝΟΔΟΧΕΊΑ ΞΕΝΟΔΟΧΕΊΟ ΝΈΣΤΩΡ, ΑΓΊΑ ΝΆΠΑ ***\nΞενοδοχείο Νέστωρ Αγία Νάπα\n1ης Οκτωβρίου, 8, Αγία Νάπα, Κύπρος\nΞενοδοχείο Νέστωρ 3*\nΤο Ξενοδοχείο Νέστωρ Ξενοδοχείο 3-αστέρων απέχει μόνο 6 χλμ από Υδάτινο Πάρκο WaterWorld. Χτισμένο στο 4-όροφο κτίριο, το ξενοδοχείο άνοιξε το 1992 και ανακαινίστηκε το 2012.\nΤο κατάλυμα είναι 7 χλμ μακριά από Παραλία Κόνου. Αυτό το υπέροχο κατάλυμα βρίσκεται περίπου 1 χλμ μακριά από το κέντρο της Αγίας Νάπας.\nΤοποθετημένο δίπλα σε εστιατόρια, νυχτερινά κέντρα και μπαρ, αυτό το ξενοδοχείο επίσης προσφέρει χώρο για ηλιοθεραπεία, ξαπλώστρες και πισίνα.\nΌλα τα προστιθέμενα δωμάτια είναι εξοπλισμένα με κλιματισμό, θυρίδα ασφαλείας για λάπτοπ, ιδιωτικό μπαλκόνι, τραπεζάκι και ντουλάπα και διαθέτουν πανοραμική θέα σε βουνό. Το κατάλυμα προσφέρει τη θέα σε Mediterranean Θάλασσα από τα δωμάτια. Όλα τα μπάνια διαθέτουν ντους, σεσουάρ και ρόμπες.\nΣτο εσωτερικό εστιατόριο οι επισκέπτες θα απολαύσουν γεύσεις διεθνούς κουζίνας. Οι επισκέπτες θα χαλαρώσουν στο σνακ μπαρ που σερβίρει αλκοολούχα ποτά.\nΤο Ξενοδοχείο Νέστωρ Ξενοδοχείο βρίσκεται 45-λεπτά οδικώς από το αεροδρόμιο Διεθνής Λάρνακας.\nΤο κατάλυμα προσφέρει κέντρο αισθητικής, αποθήκευση αποσκευών και ανελκυστήρα και επιχειρηματικό κέντρο, αίθουσα συνεδριάσεων και φωτοτυπικό για να ανταποκρίνεται στις ανάγκες των πελατών.\nΟι επισκέπτες θα χρησιμοποιήσουν παιδικά κρεβατάκια, παιδότοπο και αίθουσα παιχνιδιών διαθέσιμα στις εγκαταστάσεις. Το κατάλυμα παρέχει γυμναστήριο και κέντρο φίτνες καθώς και βόλει, πίνγκ-πόνγκ και τέννις.\nΞενοδοχείο Νέστωρ, Κύπρος\nB&B A Casa Esposito, Νάπολη\nDar Othmane, Μαρακές\nMagna Grecia Boutique ****, Αθήνα\nAmalia ****, Αθήνα\nAlma **, Αθήνα\nCrowne Plaza City Centre *****, Αθήνα\nDarussaade ****, Κωνσταντινούπολη\nξενοδοχείο επίδαυρος **, Αθήνα


Ελληνίδα ερευνήτρια της διασποράς αποκαλύπτει την «συνταγή» για την προστασία του σπιτιού από διαρρήκτες | HuffPost Greece\n11/03/2019 10:50 EET\nΕλληνίδα ερευνήτρια της διασποράς αποκαλύπτει την «συνταγή» για την προστασία του σπιτιού από διαρρήκτες\nΗ συνταγή που σώζει σπίτια!\nΤι μπορεί να γίνει για τη μείωση των διαρρήξεων; Η Τσελώνη δήλωσε ότι «ενώ υπάρχουν προγράμματα για τη βελτίωση της ενεργειακής αποδοτικότητας των σπιτιών, δεν υπάρχουν ακόμη προγράμματα για να κάνουν τα σπίτια πιο προστατευμένα από διαρρήξεις». Γι′ αυτό, όπως είπε, χρειάζονται πρωτοβουλίες, όπως κυβερνητικές επιδοτήσεις για να μπορέσουν οι πολίτες να αναβαθμίσουν την ασφάλεια του σπιτιού τους, ιδίως εκείνοι που δεν έχουν την οικονομική δυνατότητα για κάτι τέτοιο.\nPLUS: ληστεία συναγερμός Σπιτι ερευνήτρια


Μια ζωή, ένας πολιτικός (Κ. Μητσοτάκης, Χ.Ν., 30-5-17) | www.stcloris.gr\nΑρχική » Σχόλια » Μια ζωή, ένας πολιτικός (Κ. Μητσοτάκης, Χ.Ν., 30-5-17)\nPosted on 30 Μάι, 2017 in Σχόλια | 0 comments\nΜΙΑ ΖΩΗ, ΕΝΑΣ ΠΟΛΙΤΙΚΟΣ\n«Την τελευταία του πνοή άφησε τα ξημερώματα της Δευτέρας (29/5), σε ηλικία 99 ετών, ο πρώην πρωθυπουργός και επίτιμος πρόεδρος της ΝΔ, Κωνσταντίνος Μητσοτάκης». (οι ειδήσεις)\nΜΕ τον Ανδρέα Παπανδρέου και τον Κωνσταντίνο Καραμανλή, τον πρεσβύτερο, δέσποσαν στην πολιτική ζωή του δευτέρου μισού του 20ου αιώνα. Έζησε και έδρασε με όλες τις καταστάσεις, ιδιαίτερα μετά τη μεταπολίτευση.\nΛιτή, πολύ ανθρώπινη η ανακοίνωση του θανάτου του Κωνσταντίνου Μητσοτάκη από τους οικείους του: «Ο Κωνσταντίνος Μητσοτάκης έφυγε από τη ζωή (…), περιστοιχισμένος από τους ανθρώπους που αγαπούσε και τον αγαπούσαν». Και έτσι ήταν.\nΌν πολιτικό, σύμφωνα με την αριστοτέλεια σημασία της λέξης «πολιτική», δεν έλειψε ποτέ από τα δρώμενα της ελληνικής πολιτικής σκηνής, τόσο στη γενέτειρά του, την Κρήτη, όσο και στην υπόλοιπη Ελλάδα. Και όπως οι άλλοι μεγάλοι «σόκαιροί του», αγαπήθηκε από πολλούς και μισήθηκε από άλλους τόσους. Αυτή είναι και η μοίρα των μεγάλων πολιτικών.\nΞεκινώντας από το Κόμμα των Φιλελευθέρων, με το οποίο εκλέχθηκε βουλευτής μετά την Κατοχή (θυμηθείτε μόνο πόσο δραστηριοποιήθηκε ώστε να μην επεκταθεί ο Εμφύλιος και στην Κρήτη), θεωρείται ένας από τους κορυφαίους πολιτικούς της χώρας που επεδίωξαν τον εκσυγχρονισμό της, με ορίζοντα τον εξευρωπαϊσμό της.\nΗ πολιτική σύγκρουσή του με τον Ανδρέα Παπανδρέου (ήδη από την εποχή της «Ένωσης Κέντρου») έδωσε το στίγμα της διαδρομής του, με τα θετικά και τα αρνητικά της.\nΔεν παρέλειψε ποτέ όσο ζούσε να κάνει «παρεμβάσεις» στην πολιτική ζωή της χώρας, συνιστώντας πάντα, ως άλλος Νέστωρ, το «πολιτικώς ορθόν» και ωφέλιμο για τη χώρα.\nΈφυγε ένας σπουδαίος Κρητικός: ένα πρόσωπο, σε πολλά αμφιλεγόμενο. Ιδιαίτερα στην πολιτική και τακτική του απέναντι στον αιώνιο αντίπαλό του, τον Ανδρέα Παπανδρέου.\nΕναπόκειται στην ιστορία να μιλήσει, να κρίνει και να κατατάξει το έργο του… (Στ.Γ.Κ.)\n-Ο δήμαρχος Χανίων Τάσος Βάμβουκας τόνισε πόσο πρωτοποριακός ήταν για την εποχή του o Παύλος Παυλάκης -του οποίου το 40νθήμερο μνημόσυνο έγινε το περασμένο Σάββατο. Τον χαρακτήρισε μάλιστα ευπατρίδη. Και ήταν για τα Χανιά. Επιπρόσθετα ανακοίνωσε: “Και θα πω τώρα ότι τη μελέτη που έκανε για την ανάπλαση του δημοτικού κήπου θα την υλοποιοήσουμε. Ηταν η επιθυμία του και οφείλουμε να την εκπληρώσουμε”. Σ΄αυτό συνηγόρησε και ο παριστάμενος περιφερειάρχης Στ. Αρναουτάκης λέγοντας πως θα συνδράμει και η περιφέρεια Κρήτης. [Ωραία η είδηση. Αποτελεί το καλύτερο «μνημόσυνο» για τον Π. Παυλάκη. Και μακάρι να ανακαινισθεί ο Δημοτικός Κήπος. Κι όταν αναπλασθεί, με το καλό, να υπάρχει και κάποια πλάκα που θα αναφέρεται στο σπουδαίο μελετητή της ανάπλασης. Αυτή θα ήταν η μνημοσύνη και η πρέπουσα τιμή στον άνθρωπο...]\n-“Εμείς το ομολογούμε. Λέμε ότι η χώρα βρίσκεται σε κηδεμονία, επιτροπεία. Ουσιαστικά στα δημοσιονομικά συγκυβερνάμε με τους θεσμούς, με την τρόικα. Πολλές φορές μας πιάνουν το χέρι και μας γράφουν το νομοσχέδιο. Οι προηγούμενες κυβερνήσεις έλεγαν ότι αυτά τα προγράμματα είναι ευλογία”. Αυτά τόνισε στο «Βήμα FM» (27/5) σοκάροντας πολλούς ο Κώστας Ζαχαριάδης, δ/ντής της Κ.Ο. του ΣΥΡΙΖΑ. [Μα εκείναι τα νταούλια και οι ζουρνάδες που λέγαμε προεκλογικά, εκείνοι οι χοροί των ... ευρωπαίων πού είναι; Μάλλον λησμονήθηκαν ή τοποθετήθηκαν «παρά πόδα»!] (Στ.Γ.Κ.]


Οι πολλές ζωές της Αντζελίνας Τζολί | Protagon.gr\nΕίναι η γυναίκα που τα έχει όλα και, κυρίως, η γυναίκα που τα τόλμησε όλα και που δεν φοβήθηκε την υπερβολή | Eamonn M. McCormack/Getty Images/Ideal Images\nΑίμα, σαδομαζοχισμός, λεσβιακή σχέση, είκοσι τατουάζ, Οσκαρ, δωρεές, ΟΗΕ, Μπραντ Πιτ, προληπτική μαστεκτομή, πρόωρη εμμηνόπαυση, έξι παιδιά, διδασκαλία στο London School of Economics… Μια ζωή μπορεί να τα χωρέσει όλα; Η σταρ έχει γενέθλια, ώρα για απολογισμό...\nProtagon Team 4 Ιουνίου 2016, 07:12\nΕίναι η γυναίκα που τα έχει όλα και, κυρίως, η γυναίκα που τα τόλμησε όλα και που δεν φοβήθηκε την υπερβολή\n|Eamonn M. McCormack/Getty Images/Ideal Images\nΟι αφορμές γι’ αυτό το άρθρο είναι δύο: πρώτον η Αντζελίνα Τζολί στις 4 Ιουνίου γίνεται 41 ετών με μία ζωή τόσο γεμάτη και τόσο αντισυμβατική, που είναι σχεδόν απίστευτη. Δεύτερον, πρόσφατα ανακοινώθηκε επισήμως, ότι το 2016 θα διδάξει ως επισκέπτρια καθηγήτρια στο περίφημο London School of Economics, μαζί με τον πρώην υπουργό Εξωτερικών της Βρετανίας Γουίλιαμ Χέιγκ, σε ένα νέο πρόγραμμα μεταπτυχιακών σπουδών με τον τίτλο Κέντρο για τις Γυναίκες, την Ειρήνη και την Ασφάλεια.\nΜε τον πρώην υπουργό Εξωτερικών της Βρετανίας Γουίλιαμ Χέιγκ, με τον οποίο θα διδάξουν το μεταπτυχιακό στο LSE\nΕν πρώτοις αυτό το τελευταίο εκπλήσσει, ωστόσο ο Χέιγκ και η Τζολί, συνεργάζονται πέντε χρόνια τώρα, από τότε, δηλαδή, που ο πρώην υπουργός είχε δει την πρώτη ταινία που χρηματοδότησε και σκηνοθέτησε η Τζολί, με τίτλο «In the Land of Blood and Honey» (2011). Το θέμα της ταινίας ήταν η σωματική βία ενάντια στις γυναίκες κατά τη διάρκεια του πολέμου, ως μια μορφή πολέμου από μόνη της.\nΤο 2012 λοιπόν, Τζολί και Χέιγκ θεσμοθέτησαν την Πρωτοβουλία για την Αποτροπή της Σεξουαλικής Βίας με σκοπό την ενημέρωση του κοινού, την καταπολέμηση της ατιμωρησίας για όσους διαπράττουν σεξουαλική βία και την καλύτερη υποστήριξη των θυμάτων. Μάλιστα το 2014 η Αντζελίνα Τζολί παρεβρέθη στη Συνάντηση Κορυφής για το Τέλος της Σεξουαλικής Βίας στον Πόλεμο, η οποία πραγματοποιήθηκε στο πλαίσιο του G8 στη Βρετανία.\nΔείτε το τρέιλερ της ταινίας «In the Land of Blood and Honey» της Αντζελίνα Τζολί, η οποία στάθηκε η αφορμή για τη συνεργασία της Τζολί με τον πρώην Υπουργό Εξωτερικών Γουίλιαμ Χαγκ.\nΠροβολή με κάθε τρόπο\nΑρα αν τα βάλει κάτω κανείς όλα, δεν εκπλήσσεται και τόσο με το νέο. Εξάλλου και τα πανεπιστήμια ‒ειδικά αυτά στα οποία πληρώνεις‒ χρειάζονται προβολή για να πουλήσουν τα μαθήματά τους. Αλλά και η βρετανική κυβέρνηση, αυτόν τον καιρό πρέπει να τονώσει λίγο το γόητρό της… Μάλιστα σύμφωνα με στοιχεία που ανακοινώθηκαν στη Βουλή των Λόρδων τον Απρίλιο, η κυβέρνηση Κάμερον δεν έκανε και πολλά για το θέμα της σεξουαλικής βίας που είχε συζητηθεί στο G8 στη Βρετανία και γενικά ολόκληρο το πρόγραμμα κινδύνευε να τιναχτεί στον αέρα και θα τιναζόταν, κατά τον Guardian, αν δεν υπήρχε ο Γουίλιαμ Χαγκ για να παίρνει πρωτοβουλίες. Ολα τα φώτα πάνω στην Αντζελίνα Τζολί λοιπόν!\nΣε ένα από τα ταξίδια της ως Πρέσβειρα Καλής Θελήσεως του ΟΗΕ στη Μέση Ανατολή (Morteza Nikoubazl/ Reuters)\nΗ Αντζελίνα Τζολί ξέρει πώς να χειρίζεται τα φώτα. Δεν έχει social media, δεν έχει σύμβουλο επικοινωνίας, κι όμως θεωρείται «Η πιο αξιοθαύμαστη γυναίκα στον κόσμο» το 2015 και το 2016, σύμφωνα με στοιχεία της εταιρείας διαδικτυακών ερευνών YouGov. Βασικά το προφίλ της άλλαξε πολύ όταν σε ηλικία 26 ετών, έγινε Πρέσβειρα Καλής Θελήσεως του ΟΗΕ και έδωσε 1 εκατομμύριο δολάρια (τα περισσότερα που έχει δώσει ποτέ ένα πρόσωπο και όχι εταιρεία ή οργανισμός) για τη δημιουργία καλύτερων συνθηκών ζωής για τους πρόσφυγες πολέμων. Αφορμή για την ανάπτυξη αυτού του ανθρωπιστικού έργου στάθηκε το ταξίδι της στη, διαλυμένη από τον πόλεμο, Καμπότζη το 2001. Είχε πάει εκεί για τα γυρίσματα της ταινίας Lara Croft: Tomb raider. «Τότε κατάλαβα κάπως καλύτερα τι συμβαίνει στον κόσμο. Ως εκείνη τη στιγμή, γενικά πάλευα με τον εαυτό μου. Εκτοτε παίρνω αυτόν τον πανκ που έχω μέσα μου, τον πηγαίνω στην Ουάσινγκτον και προσπαθώ να κάνω κάτι σημαντικό».\nΜέχρι τώρα έχει πάνω στο δέρμα της 20 τατουάζ. Το όνομα Μπίλι Μπομπ το έσβησε με λέιζερ όταν χώρισε από τον αμερικανό ηθοποιό (Φωτογραφία: Wikipedia)\nΕπανάσταση και υποκριτική\nΟ πανκ μέσα στην Αντζελίνα Τζολί είχε ξυπνήσει από τα πρώτα χρόνια της εφηβείας. Στα 14 είχε την πρώτη σοβαρή σχέση της, και την πρώτη συγκατοίκηση. «’Η θα σταματούσα το σχολείο και θα τον ακολουθούσα και θα κοιμόμουνα στους δρόμους μαζί του ή θα συμφωνούσε η μητέρα μου να μείνει εκείνος στο σπίτι μας και να πειραματιστούμε μαζί σε ασφαλές περιβάλλον», έχει πει η ίδια για εκείνη την περιπέτεια. Η μητέρα της, πρώην ηθοποιός Μαρσελίν Μπερτράν, συμφώνησε να έρθει ο φίλος της κόρης της στο σπίτι κι έτσι το έφηβο ζευγάρι πέρασε μαζί δύο χρόνια. Οταν χώρισαν η Αντζελίνα Τζολί αποφάσισε να γίνει ηθοποιός. Θα ακολουθούσε το παράδειγμα του πατέρα της, Γιον Βόιτ. Η μητέρα της είχε παρατήσει την καριέρα της για να μεγαλώσει τα παιδιά, όταν χώρισε από τον Βόιτ.\nΟ πατέρας της, ο ηθοποιός Γιον Βόιτ, στον καλύτερο ίσως ρόλο της ζωή του, στην ταινία «Ο καουμπόι του μεσονυχτίου» (1969)\nΗ Αντζελίνα τελείωσε το σχολείο, σπούδασε υποκριτική, έπαιξε στο θέατρο και συνέχισε τους πειραματισμούς με τη ζωή. «Εκείνα τα χρόνια δοκίμασα ό,τι ναρκωτικό υπήρχε, δήλωσε. Ειδικά ηρωίνη». Αλλα χόμπι της εποχής, ήταν το να πηγαίνει και να σπρώχνεται στις αρένες των συναυλιών και επίσης να παίζει σεξουαλικά και σαδομαζοχιστικά παιχνίδια με μαχαίρια. Το αίμα έρεε άφθονο τότε. Το 1996, σε ηλικία 21 ετών παντρεύτηκε τον ηθοποιό Τζόνι Λι Μίλερ και αντί για νυφικό φόρεσε λαστιχένιο παντελόνι και λευκό T-shirt πάνω στο οποίο είχε γράψει με το αίμα της το όνομα του γαμπρού. Την ίδια χρονιά ερωτεύτηκε το μοντέλο και ηθοποιό Τζένι Σιμίζου.\nΤο 1996 γνώρισε και ερωτεύτηκε την ηθοποιό και μοντέλο Τζένι Σιμίζου. Η σχέση τους διαλύθηκε το 2005\n«Θα την παντρευόμουν, αν δεν παντρευόμουνα τον άντρα μου. Την ερωτεύτηκα από την πρώτη στιγμή που την είδα», ομολογεί σήμερα η Τζολί. Η σχέση με τη Σιμίζου κράτησε μέχρι το 2005. Ο γάμος με τον Τζόνι Λι Μίλερ διαλύθηκε το 1997.\nΤο 2000 παντρεύτηκε τον Μπίλι Μπομπ Θόρτον. Στον γάμο φορούσαν αμφότεροι στον λαιμό, ο καθένας από ένα μπουκαλάκι με το αίμα του άλλου και επίσης η Τζολί έγραψε με τατουάζ στο χέρι της το όνομα Μπίλι Μπομπ, το οποίο αργότερα έσβησε. (Συνολικά σήμερα υπολογίζεται ότι η σταρ έχει στο δέρμα της 20 τατουάζ). Ο γάμος με τον Θόρτον διαλύθηκε ξαφνικά και εν μία νυκτί το 2002, τρεις μήνες μετά την υιοθεσία του πρώτου παιδιού από την Καμπότζη. «Ενα βράδυ κοιμηθήκαμε, και το άλλο πρωί ξυπνήσαμε δύο εντελώς διαφορετικοί άνθρωποι. Δεν κατάλαβα τι συνέβη. Ή μάλλον αυτό συμβαίνει όταν είσαι πολύ νέος και δεν ξέρεις τον εαυτό σου», δήλωσε αργότερα η ίδια.\nΗ Τζολί σε ένα τρυφερό στιγμιότυπο, φωτογραφημένη από τον Μπραντ Πιτ\nΚαι μετά ήρθαν η γνωριμία με τον Μπραντ Πιτ, η φήμη ότι ερωτεύτηκαν το 2004 στα γυρίσματα της ταινίας «Ο κύριος και η κυρία Σμιθ», το διαζύγιο του Μπραντ Πιτ από την Τζένιφερ Ανιστον και η είδηση για την εγκυμοσύνη της Αντζελίνα από τον Μπραντ. «Δεν θα έμπαινα ποτέ ανάμεσα σε ένα παντρεμένο ζευγάρι, ειδικά με την εμπειρία που έχω από τους δικούς μου γονείς που ήταν χωρισμένοι», είχε πει τότε. Και ενώ όποια σχέση κι αν είχαν στην αρχή δεν την έβγαζαν στο φως, ξαφνικά έσκασε η είδηση της εγκυμοσύνης και όλα μπήκαν στη θέση τους. Από τότε μέχρι σήμερα, έχουν αποκτήσει συνολικά έξι παιδιά – τα τρία είναι υιοθετημένα από διάφορες χώρες του κόσμου.\nΣύμφωνα με τα αμερικανικά περιοδικά Vogue, People και Vanity Fair είναι η ωραιότερη γυναίκα στον κόσμο. Σύμφωνα με το Forbes είναι η πιο ακριβοπληρωμένη ηθοποιός στον κόσμο (Lucas Jackson/ Reuters)\nΗ καριέρα και η ομορφιά\nΗ Αντζελίνα Τζολί είναι μια πολύ καλή ηθοποιός. Εχει κερδίσει μέχρι στιγμής ένα Οσκαρ για «Το κορίτσι που άφησα πίσω» (2000) και τρεις Χρυσές Σφαίρες – για την ίδια ταινία καθώς και για τις μίνι τηλεοπτικές σειρές «George Wallace» (1998) και «Gia» (1999). Οταν πήρε το Οσκαρ τη συνόδευε στην τελετή απονομής ο αδελφός της, επίσης ηθοποιός Τζον Χέιβεν. Τα δύο αδέλφια είναι εντυπωσιακά ίδια. Με το που άκουσε τότε το όνομά της η Τζολί, είπε «Νιώθω τόσο ερωτευμένη με τον αδελφό μου αυτή τη στιγμή!» και τον φίλησε στο στόμα, όπως φιλάνε οι ερωτευμένοι, όχι τα αδέλφια. Εννοείται ότι στα media έγινε χαμός με αυτό το φιλί. «Μου φαίνεται απογοητευτικό να γίνεται τσίρκο κάτι τόσο όμορφο και τόσο αγνό», δήλωσε κατόπιν η νικήτρια.\nΕγκυος, στην πρεμιέρα της ταινίας «Η ανταλλαγή», του Κλιντ Ιστγουντ. «Σκηνοθέτησα το ομορφότερο πρόσωπο του κόσμου», δήλωσε ο σταρ (Wikipedia)\nΤέλος πάντων το θέμα είναι πως η Τζολί πράγματι έχει πολύ ταλέντο και πράγματι είναι πολύ εργατική καλλιτεχνικά, αλλά τελικά ποτέ δεν υπήρξε πολύ ικανοποιημένη με τους ρόλους που της έδινε το Χόλιγουντ. Η «Πιο όμορφη γυναίκα του κόσμου», σύμφωνα με τα περιοδικά Vogue, People και Vanity Fair, είναι εξωπραγματικά όμορφη στο μυαλό των παραγωγών και των σκηνοθετών για να υποδύεται φυσιολογικές γυναίκες. Ο Κλιντ Ιστγουντ, όταν της έδωσε τον πρωταγωνιστικό ρόλο στην ταινία «Η ανταλλαγή» (2008) για τον οποίο υπήρξε υποψήφια για Οσκαρ, την αποκάλεσε «το πιο όμορφο πρόσωπο του πλανήτη», όμως η Τζολί μάλλον αδικήθηκε καλλιτεχνικά εξαιτίας της τόσης ομορφιάς της.\nΣτον πρωταγωνιστικό ρόλο της ταινίας «Η ανταλλαγή», για τον οποίο κέρδισε υποψηφιότητα Οσκαρ το 2008 (Wikipedia)\nΒεβαίως σύμφωνα με το Forbes είναι και η πιο ακριβοπληρωμένη ηθοποιός του πλανήτη, για τα έτη 2009, 2011 και 2013 με ετήσιο εισόδημα σε δολάρια 27, 30 και 33 εκατομμύρια αντίστοιχα. Το κασέ ανέβηκε τη δεκαετία του 2000 χάρη στους ρόλους της εξωπραγματικά όμορφης πρωταγωνίστριας σε ταινίες δράσης, για τους οποίους η Τζολί παίρνει τις περισσότερες φορές εξαιρετικές κριτικές. Ομως η ίδια δεν είναι ικανοποιημένη. Και πλέον παράλληλα με τις ταινίες που φέρνουν λεφτά χρηματοδοτεί και σκηνοθετεί τις δικές της.\nΜέχρι στιγμής έχει παρουσιάσει τρεις, όχι τίποτα ιδιαίτερο αλλά ούτε και χάλια. Αυτές είναι οι εξής: «In the Land of Blood and Honey» (2011), «Αλύγιστος» (2014) σε σενάριο των αδελφών Κοέν, «Δίπλα στη θάλασσα» (2015) στην οποία πρωταγωνιστεί η ίδια μαζί με τον Μπραντ Πιτ. Η τέταρτη θα προβληθεί φέτος, προς τα τέλη του χρόνου και έχει τίτλο «First They Killed My Father». Αυτή η ταινία έχει θέμα τα ανθρώπινα δικαιώματα στην Καμπότζη και το σενάριο το έγραψε η Τζολί σε συνεργασία με έναν φίλο της, ονόματι Ουνγκ, ο οποίος είναι ακτιβιστής από εκεί.\nΣτη Μιανμάρ, ως απεσταλμένη του ΟΗΕ για τους πρόσφυγες (Soe Zeya Tun/Reuters)\nΛεφτά και ανθρωπισμός\nΠαράλληλα η Αντζελίνα Τζολί συνεχίζει να παίρνει ρόλους σε ταινίες που φέρνουν λεφτά. Φέτος θα εμφανιστεί στη συνέχεια της παιδικής ταινίας «Maleficent» η οποία βασίζεται στο παραμύθι η «Ωραία κοιμωμένη». Δεν φαντάζομαι ότι τρελαίνεται από τη χαρά της που θα παίξει κάτι τέτοιο, αλλά τα λεφτά χρειάζονται. Για πολλούς λόγους. Για να γυρίζει τις ταινίες που θέλει, με τις οποίες περνάει τα μηνύματα που θέλει, για να χρηματοδοτεί όλα τα ταξίδια και τη δράση της ως ειδική απεσταλμένη του ΟΗΕ σε χώρες με προσφυγικά προβλήματα, για να κάνει δωρεές σε χώρες του κόσμου που έχουν ανάγκη και για να χρηματοδοτεί νοσοκομεία, ορφανοτροφεία, συσσίτια και ό,τι άλλο κρίνεται απαραίτητο σε κάθε πληγμένη από τον πόλεμο γωνιά του κόσμου.\nΤο νυφικό που φόρεσε ήταν Versace. Στο πέπλο και στο νυφικό τυπώθηκαν σχέδια των έξι παιδιών του ζεύγους Τζολί-Πιτ\nΣε αυτό τη βοηθάει και ο Μπραντ Πιτ – μάλιστα οι δυο της έχουν ένα ίδρυμα το Pitt-Jolie μέσω του οποίου χρηματοδοτούν όλες αυτές τις δράσεις. Το ίδρυμα μέχρι στιγμής έχει εισπράξει λεφτά και από τις οικογενειακές φωτογραφίσεις. Η αποκλειστική πώληση των φωτογραφιών από τον γάμο τους το 2014 και από τα τρία νεογέννητα παιδιά το 2006 και το 2008 απέφεραν δεκάδες εκατομμύρια, τα οποία εισπράχθηκαν από το ίδρυμα και εν συνεχεία διατέθηκαν σε αγαθοεργίες. «Προτιμήσαμε να το οργανώσουμε μόνοι μας», έχει δηλώσει σχετικά η Τζολί. «Από το να πάρει τα λεφτά κάποιος παπαράτσι που θα μας φωτογράφιζε χωρίς τη θέλησή μας, προτιμήσαμε να πάρει τα λεφτά το ίδρυμα και να βγει από αυτές τις φωτογραφίσεις κάτι καλό». Ολα καλά και μ΄αυτό. Η δημοτικότητα του ζεύγους κέρδισε κι άλλους πόντους.\nΘεωρείται «Η πιο αξιοθαύμαστη γυναίκα στον κόσμο» το 2015 και το 2016, σύμφωνα με στοιχεία της εταιρείας διαδικτυακών ερευνών YouGov (Wikipedia)\nΥστερία με την υγεία\nΜέσα σε όλα αυτά, όμως, προέκυψαν τα τελευταία τρία χρόνια τα διάφορα προβλήματα υγείας. Η Αντζελίνα Τζολί φοβάται τον καρκίνο. Ανθρώπινο. Ποιος άνθρωπος δεν τρέμει στην ιδέα αυτής απαίσιας αρρώστιας; Επίσης το 2007, υπέστη το σοκ του θανάτου της μητέρας της από καρκίνο στη μήτρα και στους μαστούς. Χμ… κληρονομικότητα. Η γιαγιά της επίσης είχε πεθάνει από καρκίνο στη μήτρα. Η θεία της επίσης είχε διαγνωστεί με καρκίνο στους μαστούς.\nO Μπραντ Πιτ τη στήριξε στις γυναικολογικές επεμβάσεις που έκανε τα τελευταία τρία χρόνια. «Η Αντζελίνα είναι γενναία», είπε (Wikipedia)\nΜε έξι παιδιά και με τον φόβο της αρρώστιας άρχισε να το ψάχνει. Το 2003 οι γιατροί της είπαν ότι έχει 87% πιθανότητες να εμφανίσει καρκίνο στους μαστούς. Πάραυτα τους αφαίρεσε και τους δύο και έκανε πλαστική και μεταμοσχεύσεις για να τους αντικαταστήσει. Το 2005, το καθιερωμένο τεστ ΠΑΠ, έδειξε «κάτι». Οι γιατροί της είπαν τότε ότι είχε 50% πιθανότητες να εμφανίσει καρκίνο στις ωοθήκες. Τις αφαίρεσε κι αυτές. Ο Μπραντ Πιτ την στήριξε. Είπε «Η Αντζελίνα είναι πολύ γενναία». Η ίδια κατόπιν όλων αυτών, εμφάνισε πρόωρη εμμηνόπαυση. Σήμερα επίσης φαίνεται να έχει χάσει πάρα πολλά κιλά. Δεν της περίσσευαν ποτέ, αλλά τώρα είναι υπερβολικά αδυνατισμένη. Πριν λίγες εβδομάδες είχε βγει στον αμερικανικό σκανδαλοθηρικό Τύπο το «λαβράκι» ότι αδυνάτισε επειδή έμαθε για τον δεσμό του Μπραντ Πιτ με τη Μαριόν Κοτιγιάρ. Τα κουτσομπολιά δεν έλειψαν ποτέ από τη ζωή της. Από αυτή τη μεγάλη ζωή της, μέχρι τα 41 της χρόνια.\nΟπως έχει πει και η ίδια: «Ετσι πρέπει να γίνεται. Οι καλλιτέχνες αυτό πρέπει να κάνουν: να λένε πράγματα, να πετάνε ιδέες και να μην προσπαθούν να φαίνονται τέλειοι, ούτε να παριστάνουν ότι έχουν απαντήσεις για όλα. Οι καλλιτέχνες πρέπει να μιλάνε και να βλέπουν αν ο κόσμος καταλαβαίνει αυτό που λένε».\nΑνακάλυψαν ποιος ήταν ο «άσχημος, γυμνός άνδρας» από τα «Friends»


Παιχνίδι Χλοοκοπτική Πόλη σε απευθείας σύνδεση. Παίξτε για δωρεάν\nΜην με χτυπήσει\nΠαιχνίδια σε απευθείας σύνδεση Παιχνίδια για τα παιδιά Παιχνίδια Επιδεξιότητας 3d Χτίστε μια πόλη Στοά WebGL\nΓια να διατηρήσετε την πόλη καθαρή και περιποιημένη, χρειάζεστε καθημερινή φροντίδα για τους δρόμους και τα κτίριά της. Στην πόλη που επισκέπτεστε στο παιχνίδι Lawn Mower City, από αυτή την άποψη, όλα είναι εντάξει. Τα σκουπίδια απομακρύνονται έγκαιρα, οι δρόμοι είναι επίπεδοι, τα κτίρια καινούργια. Το μόνο μειονέκτημα είναι η ταχεία ανάπτυξη του χόρτου και των ζιζανίων. Γεμίζουν κυριολεκτικά τους χώρους ανάμεσα σε σπίτια και χωριά σε πάρκα. Ζητείται μόνιμος εργάτης για τον χειρισμό του χλοοκοπτικού. Μπορείτε να αναλάβετε αυτές τις ευθύνες και να κόβετε τακτικά όλο το γρασίδι σε κάθε επίπεδο, ενώ συλλέγετε χρυσά αστέρια και αποφεύγετε τις συγκρούσεις με αυτοκίνητα, διασχίζοντας τις πίστες. Τα συλλεγμένα αστέρια μπορούν να χρησιμοποιηθούν για την αγορά ενός νέου χλοοκοπτικού στο Lawn Mower City.


palmoira απάντησε στο θέμα της/του palmoira's στο ...χωρίς λόγια... (στις δύσκολες στιγμές)\nΚαι πέρασαν τα 3 χρόνια....Αύριο λοιπόν έχουμε την εκταφή του μωρού. Πόσο ακόμη πρέπει να βασανιστούμε? Είναι κάποια πράγματα που συμβαίνουν τόσο σκληρά που δεν σε αφήνουν να ησυχάσεις. Εκεί να σου ξύνουν τις πληγές σου και να ρίχνουν αλάτι. Βέβαια πιο σκληρό από το να γεννήσεις το νεκρό παιδί σου δεν υπάρχει αλλά και το αυριανό με φοβίζει. Μακάρι να υπήρχε η αποτέφρωση πριν 3 χρόνια. Θα μου ήταν πιο εύκολο να ξέρω ότι σε μια θάλασσα, στον άνεμο κάπου έχω σκορπίσει την αγάπη μου. Αύριο μας είπαν ότι κατά πάσα πιθανότητα δεν θα βρούμε τίποτε. Και απλά ένα άλλο μωρό, μια άλλη μάνα στο ίδιο σημείο κάποια στιγμή θα κλάψει το νεκρό παιδί της. Μακάρι να μείνει κενό το χώμα, άδειο...


Campion.gr ™ | Από τον Νίκο Νικολάου: ΛΙΒΕΡΠΟΥΛ ΠΡΩΤΑΘΛΗΤΡΙΑ ΑΓΓΛΙΑΣ 2019-2020!\nΛΙΒΕΡΠΟΥΛ ΠΡΩΤΑΘΛΗΤΡΙΑ ΑΓΓΛΙΑΣ 2019-2020!\nΗ Λίβερπουλ είναι και πάλι ΠΡΩΤΑΘΛΗΤΡΙΑ ΑΓΓΛΙΑΣ! Το βράδυ της Τετάρτης 22 Ιουλίου δεν ήταν όπως ένα συνηθισμένο βράδυ! Οι Πρωταθλητές Ευρώπης και Κόσμου είναι και επίσημα ΠΡΩΤΑΘΛΗΤΕΣ ΑΓΓΛΙΑΣ! Το καμάρι του Μέρσεϊσάιντ, το δημιούργημα του Γιούργκεν Κλοπ κατέκτησε και πάλι το Πρωτάθλημα δίνοντας τέλος στην προσμονή!\nΤο τρόπαιο παραδόθηκε στα χέρια των θριαμβευτών, στα χέρια των κυρίαρχων του Αγγλικού, Ευρωπαϊκού και Παγκοσμίου ποδοσφαίρου από τον εμβληματικό Κίνγκ Κένι Νταλγκλίς, στο πόντιουμ στην θρυλική εξέδρα Κοπ! Σκορπώντας έτσι ντελίριο ενθουσιασμού στα εκατομμύρια των φίλων των "Ρεντς" σε ολόκληρο τον Κόσμο και στις χιλιάδες που είχαν συγκεντρωθεί από νωρίς έξω από το Άνφιλντ!\nΣυγχωρέστε μας, αλλά είναι μια βραδιά που τα λόγια είναι πολύ φτωχά για να την περιγράψουν, για να περιγράψουν συναισθήματα, για να περιγράψουν την χαρά και την υπερηφάνεια που έδωσαν στους φανς του οι ΠΑΝΑΞΙΟΙ θριαμβευτές, για να περιγράψουν την χαρά και την υπερηφάνεια που έδωσαν στους ανθρώπους που μεγάλωσαν με αυτή την μεγαλειώδη ομάδα! Η οποία φέτος κατέκτησε δια περιπάτου τον πολυπόθητο τίτλο!\nΤα φώτα στο γήπεδο έσβησαν μετά το εντυπωσιακό 5-3 επί της Τσέλσι και ξεκίνησε η φαντασμαγορική βραδιά! Το τρόπαιο πήγε στο ειδικό πόντιουμ όπου είχε αρχίσει το lights-show και ο Σερ Κένι Νταλγκλίς περίμενε τον Κλοπ και έναν έναν τους ποδοσφαιριστές της ομάδας για να τους δώσει τα μετάλλιά τους.\nΟι οικογένειες των μελών της Λίβερπουλ ήταν παρούσες στην εξέδρα σε συγκεκριμένο σημείο!\nΜετά το Τσάμπιονς Λιγκ, το Ευρωπαϊκό Σούπερ Καπ και το Παγκόσμιο Κύπελλο Συλλόγων, ο Τζόρνταν Χέντερσον έκανε τα γνωστά πατηματάκια του με ένα ακόμη τρόπαιο στα χέρια και το σήκωσε ψηλά στον ουρανό του Λίβερπουλ για να γραφτεί ξανά Ιστορία! Στο τέλος, όλοι αγκαλιάστηκαν, άφησαν το τρόπαιο στη μέση και τραγούδησαν το You'll Never Walk Alone σε ακόμα μια ανατριχιαστική στιγμή...\nΔείτε μερικές φωτογραφίες από την αποψινή βραδιά και συνεχώς θα προσθέτουμε καινούριες:\nΔημοσίευση: Πέμπτη, Ιουλίου 23, 2020


Το «σύνδρομο Χρυσούλα Διαβάτη» | Protagon.gr\nΔεν ξέρει τη Γερονικολού, δεν καταλαβαίνει γιατί ταινίες γίνονται θεατρικά αλλά τώρα παίζει στη «Νεράιδα και το Παλικάρι», γενικά ανήκει σε αυτήν την κατηγορία ηθοποιών που χαρακτηρίζονται από ένα σύνδρομο αυθεντίας. Που αν δεν είσαι 40 χρόνια στο σανίδι δεν είσαι τίποτα\nΛίλα Σταμπούλογλου 23 Δεκεμβρίου 2018, 00:01\nΠριν λίγους μήνες, η Χρυσούλα Διαβάτη δήλωνε σε εκπομπή: «Αυτό που δεν καταλαβαίνω είναι γιατί οι ταινίες γίνονται θεατρικά έργα». Τώρα η κα Διαβάτη παίζει σε μια μεταφορά ελληνικής ταινίας στη σκηνή, συγκεκριμένα στη «Νεράιδα και το Παλικάρι».\nΤη ρωτάνε για την Κατερίνα Γερονικολού που θα κάνει το ρόλο που έκανε η Βουγιουκλάκη στα «Χτυποκάρδια στο θρανίο», και αναρωτιέται ποιά είναι αυτή η Γερονικολού κι αν είναι καλή, μιας και δεν την ξέρει.\nΤη ρωτάνε για τον Μάρκο Σεφερλή και την επίθεση που δέχτηκε από Έλενα Ακρίτα και «Παλλάς» κι ενώ έχει μόλις πει «δεν έχει κανείς το δικαίωμα να μιλάει για κανέναν», μιλάει η ίδια και για την Ελενα Ακρίτα (ότι δεν έχει χιούμορ και δεν καταλαβαίνει τι λέει) και για το «Παλλάς» (ότι ανεβαίνουν κατά καιρούς σκουπίδια).\nΚαι βέβαια, να μην ξεχάσουμε τι είχε πει και το 2014, στα βραβεία Κάρολος Κουν, για τη βράβευση του Σάκη Ρουβά για την ερμηνεία του ως Διόνυσος στην τραγωδία «Βάκχες». Η κυρία Διαβάτη είχε ανέβει στο βήμα και είχε δηλώσει ότι χρειάζεται μια «αστυνομία θεάτρου» που θα έπρεπε να συλλαμβάνει κάποιους. Είχε μάλιστα αρνηθεί να παραλάβει το δικό της βραβείο, αφού η κριτική επιτροπή προτιμά να βραβεύει «σταρ και τραγουδιστές».\nΟποιος έχει περάσει από μια δραματική σχολή και έχει δουλέψει έστω και λίγο στο επάγγελμα, όλο και κάποιον ηθοποιό θα έχει γνωρίσει ο οποίος θα έχει σύνδρομο ταπεινότητας, το οποίο πλέον εγώ το έχω βαφτίσει «σύνδρομο Χρυσούλα Διαβάτη». Είναι ηθοποιοί που σνομπάρουν τους νεότερους συναδέλφους τους ή όποιον τέλος πάντων δεν έχει 40 χρόνια εμπειρίας στο σανίδι όπως αυτοί, ηθοποιοί που θεωρούν τους εαυτούς τους αυθεντία, που κρίνουν και κατακρίνουν, (αλλά μετά μπορεί και να τους δεις να συμμετέχουν σε ό, τι κατέκριναν), ηθοποιοί τσιγκούνηδες σε μπράβο και επαίνους, ολίγον τι αρτηριοσκληρωτικοί και υπερβολικά αυστηροί απέναντι σε ό, τι δεν έχει πιστοποίηση κουλτούρας και καλλιτεχνικής σπουδής. Λες και το ταλέντο εμφανίζεται μόνο όταν περάσεις το κατώφλι μιας δραματικής σχολής, ή τότε μόνο σου δίνεται το δικαίωμα να παίξεις κάπου.\nΚαι κάτι τελευταίο. Θα περίμενε κανείς, ειδικά από μια τόσο ταλαντούχα, αλλά και τόσο ενεργή και ικανή στη δουλειά της ηθοποιό, όπως η Χρυσούλα Διαβάτη, να καταλαβαίνει γιατί οι ελληνικές ταινίες γίνονται θεατρικά έργα και να μην ενοχλείται από κάτι τέτοιο.\nΓιατί να σ’ ενοχλεί, αλήθεια; Παντού υπάρχει αυτό σαν τάση. Όπως στην Αμερική, πολλές χολιγουντιανές ταινίες έχουν μεταφερθεί στο θέατρο, έτσι και εδώ, αρχίσαμε κι εμείς να δίνουμε σάρκα και οστά επί σκηνής σε ταινίες του παλιού ελληνικού κινηματογράφου μας και σε σταρ που έλαμψαν το 1960 και το 1970 στη μεγάλη οθόνη. Πού είναι το κακό και το περίεργο; Και πολύ πετυχημένα μπορεί να γίνει, δίνοντας ένα ωραίο καλλιτεχνικό αποτέλεσμα, και να λειτουργήσει και παιδευτικά, φέρνοντας τις νεότερες γενιές σ’ επαφή με τον παλιό κινηματογράφο. Και το πιο σημαντικό: σε μια εποχή άγριας κρίσης που αφήνει άνεργο πολύ κόσμο κι έχει πλήξει τους ηθοποιούς όσο κανέναν άλλο, να δώσει δουλειά σε δεκάδες ανθρώπους του θεάτρου. Όπως έδωσε και στην κα Διαβάτη τώρα, που παίζει στη «Νεράιδα και το Παλικάρι».\nΥΓ. Η Γερονικολού έδωσε μια αξιοπρεπή απάντηση πάρα ταύτα: «Ε, δε πειράζει. Γιατί πρέπει να με ξέρει; Δεν είναι απαραίτητο να με ξέρουν όλοι. Ελπίζω κάποια στιγμή να αξίζω να με μάθει και η κυρία Διαβάτη»\nΗ Μέρκελ στην Αθήνα για τη Συμφωνία των Πρεσπών


Ο Κριστιάνο Ρονάλντο καλεσμένος στο γάμο του Νάβας με την αιθέρια Αντρέα (video+fotos) - Onsports.gr\nOnsports team\t28 Απριλίου 2015, 13:59\nΌπως αποκαλύπτει δημοσίευμα της εφημερίδας «La Nación», ο Πορτογάλος σούπερ-σταρ της Ρεάλ Μαδρίτης είναι στην λίστα καλεσμένων για το γάμο του συμπαίκτη του στην πρωταθλήτρια Ευρώπης και κόσμου Κέιλορ Νάβας.\nΟ διεθνής Κοσταρικανός τερματοφύλακας φέρεται σύμφωνα με την ίδια πηγή να έχει επίσης προσκαλέσει στο μεγάλο αυτό γεγονός της ζωής του και άλλους συμπαίκτες του στους «μερέγχες».\nΜάλιστα συναντήθηκαν σε μια χριστιανική θρησκευτική σύναξη στη Σάντα Άννα, όπου αμφότεροι πήγαιναν μια-δυο φορές την εβδομάδα.\nΠροϊόν του έρωτα τους είναι ένα πανέμορφο αγόρι έξι ετών ο Ματθαίος ενώ η Αντρέα διαθέτει επίσης μια των δεκατριών, από προηγούμενη της σχέση.\nΤο 2006 επιλέχθηκε Miss Hawaiian Tropic και λίγο μετά τη γνωριμία είχε μια προσφορά από το Playboy για να ποζάρει γυμνή, την οποία απέρριψε για να συνεχίσει να προσφέρει τα κάλλη της μόνο στο λατρεμένος της Κέιλορ.\n14 λεπτά πριν NBA: Δεν έφτανε ο Γιάννης για Μπακς (photos+video)\n18 λεπτά πριν Οι αθλητικές μεταδόσεις της ημέρας (18/04)